Krisis Ekonomi Turki: Peperangan Matawang

Krisis matawang yang melanda Turki menyebabkan istilah-istilah seperti “financial contagion” dan “currency war” kembali trending. Di era kita ini, pasaran kewangan pun dah jadi salah satu medan “peperangan” di antara negara.

Demi melindungi negara daripada “volatility” kewangan, setiap orang harus memiliki ilmu asas tentang pengurusan fiskal dan kewangan negara, tak kiralah hang tu pembuat dasar atau orang awam.

Ramai pernah dengar pasal Krisis Kewangan Asia 1997-1998. Malah, rakyat Malaysia lah antara yang paling terkesan dengan krisis tersebut. Disebabkan krisis itu, ekonomi kita berundur 10-20 tahun ke belakang. Tapi tak ramai yang tahu bagaimana krisis itu berakhir.

Disebabkan Tun M melaksanakan tambatan matawang 1 Dolar US = RM 3.80? Ehh bukan. Itu adalah langkah penstabilan dan pemulihan pasca krisis. There must be someone yang telah memberhentikan penyanggak matawang berbangsa Yahudi seperti George Soros daripada menyerang matawang di Asia, barulah pemimpin-pemimpin negara lain boleh rilek dan melaksanakan apa dasar yang mereka mahu.

Penamat krisis ialah kejadian yang berlaku pada hari ini, 20 tahun yang lalu. Pada 14 Ogos 1998, Donald Tsang Yam-kuen iaitu Setiausaha Kewangan Hong Kong (lebih kurang macam Menteri Kewangan) telah mengisytiharkan “perang” ke atas penyanggak matawang yang ketika itu cuba menyerang Dolar Hong Kong. Perang ini dikenali sebagai “Battle of Mandarins and Crocodiles” (官鱷大戰, “Gun Ngok Daai Zin”).

“Mandarins” merujuk kepada pegawai-pegawai kerajaan seperti Donald Tsang, “crocodiles” (buaya) pula merujuk kepada Soros. Bagi orang Kantonis, muka Soros ni nampak macam buaya, itu sebabnya dia dipanggil buaya.

Sehari sebelum itu (13 Ogos 1998), Indeks Hang Seng (indeks pasaran saham Hong Kong) jatuh ke paras 6660 iaitu paras terendah sejak krisis bermula pada Julai 1997, menyusut sebanyak 60% dari 16673 iaitu paras tertinggi sebelum krisis.

Sebelum itu, hampir semua negara-negara Asia gagal untuk menangani serangan ke atas matawang mereka. Thailand menjadi negara yang pertama give up untuk mempertahankan nilai matawang mereka pada 2 Julai 1997, diikuti oleh Malaysia, Indonesia, Filipina dan Korea Selatan. Satu per satu terpaksa menerima tawaran pakej “penyelamatan” daripada IMF kecuali Malaysia.

Modus operandi Soros dan geng ialah: (1) meminjam matawang negara yang disasarkan (katakan Ringgit) dengan amaun yang banyak, (2) menukarkan Ringgit ke dalam Dolar US, (3) tindakan jual Ringgit dan beli Dolar yang diulang-ulang akan memberi tekanan kepada Ringgit dan (4) menyebabkan nilai Ringgit merudum.

Apabila nilai Ringgit merudum, pemegang Ringgit yang lain termasuk rakyat Malaysia sendiri akan jadi panik dan menukarkan Ringgit ke dalam matawang lain. “Vicious cycle” itu akan destabilize nilai matawang. Jadi negara sebenarnya tak mampu nak “outsmart” penyanggak ini terutama Soros yang sangat memahami psikologi manusia menerusi falsafah “reflexivity” yang dipelajari dari Karl Popper.

Apabila Soros & Geng menyerang Dolar Hong Kong, kerajaan Hong Kong pada awalnya cuba mempertahankan nilai Dolar Hong Kong dengan menaikkan kadar faedah. Tapi apabila kadar faedah naik, pasaran saham pula akan terjejas. Maka Soros & Geng juga “short sell” hadapan (“futures”) Indeks Hang Seng untuk bulan Ogos untuk cover “position” mereka dalam pasaran kewangan.

Tak perlu pening pasal istilah-istilah ini, yang penting Soros yakin Indeks Hang Seng akan jatuh pada paras yang lebih rendah, dan itu akan menguntungkan Soros.

Donald Tsang rasa dah sampai masa kerajaan bertindak, tapi tak boleh guna cara lama iaitu menaikkan kadar faedah. Apa yang Donald Tsang nampak, kalau kerajaan Hong Kong hanya bercampur tangan dalam pasaran kewangan semata-mata, ia hanya akan menguntungkan Soros & Geng. Jadi kerajaan patut mengguna rizab matawang asing untuk beli Dolar Hong Kong dan juga saham-saham di bursa Hong Kong, untuk naikkan kedua-dua nilai Dolar Hong Kong dan Indeks Hang Seng. Itu akan membuat Soros & Geng rugi dan hentikan serangan.

Sehari selepas Donald Tsang menyuntik wang ke dalam pasaran saham, Indeks Hang Seng berjaya naik ke paras 7224, peningkatan sebanyak 8% dalam sehari. Terkejut Soros & Geng, maka mereka melancarkan lagi serangan, dan serangan disambut baik oleh Donald Tsang.

Kalau den ulas lagi terperinci nanti jadi macam ulasan pasaran saham pula. Yang penting, selepas 2 minggu serang-menyerang antara kerajaan Hong Kong dan Soros & Geng, akhirnya kerajaan Hong Kong menang. Indeks Hang Seng berjaya mendarat di paras 7830 pada 28 Ogos 1998, hari terakhir bursa Hong Kong beroperasi bagi bulan Ogos, “beat” Soros punya jangkaan bahawa saham Hong Kong akan jatuh pada hujung bulan Ogos.

Dan di luar jangkaan Soros & Geng, di belakang Donald Tsang ada “tangan ghaib” yang menyalurkan rizab matawang asing yang banyak untuk menyokong perang Donald Tsang, iaitu kerajaan China. Krisis kewangan ini menyedarkan kerajaan-kerajaan Asia tentang pentingnya ada rizab matawang asing yang banyak, jadi masing-masing mula mengumpul rizab matawang asing.

Soros rugi hampir $ 2 bilion dalam pertarungan tersebut. Sebulan selepas itu, berlaku pula krisis di Rusia. Jadi Soros & Geng terpaksa menarik diri daripada pasaran Asia dan mengambil masa untuk recover aset syarikat Quantum Fund dia.

Soros hanya dapat untung 1 bilion ketika menewaskan Bank of England pada tahun 1992. Ni sekali rugi 2 bilion, mahu tak sakit hati. Sampai hari ini Soros masih mahu membalas dendam dekat China dan Hong Kong, tapi tak pernah berjaya. Seorang lagi penyanggak matawang bernama Julian Robertson yang sama masyhur dengan Soros siap kena tutup syarikat Tiger Fund dia ekoran daripada kerugian dalam perang matawang dengan Hong Kong.

Jadi siapa kata pasaran kewangan dikawal oleh Yahudi? Siapa kata bangsa selain Yahudi tak mampu untuk mengalahkan Yahudi dalam hal-hal yang mereka mahir misalnya manipulasi kewangan, asalkan ada strategi dan ilmu yang betul?

Dan korang faham kenapa Erdogan enggan untuk menaikkan kadar faedah untuk menstabilkan Lira? Erdogan sedar tindakan itu hanya akan membuka ruang kepada penyanggak matawang untuk menyerang ekonomi Turki. See? He is damn smart. Beliau belajar dari sejarah, bukan tawakkal semata-mata.

Jadi sesiapa yang kata nak berjuang menegakkan maslahat umat dan sebagainya, korang patut belajar ilmu duniawi seperti ilmu kewangan dan ilmu geo-ekonomi. Tak perlu takut dengan Yahudi yang kononnya “mengawal” sistem kewangan dunia. Hari ini, 20 tahun yang lalu, mereka telah dimalukan oleh bangsa Kantonis yang merupakan latecomer dalam dunia kewangan.


Perjanjian Air Malaysia-Singapura 1990

24 November 1990 : Singapura memeterai perjanjian air baharu dengan kerajaan Malaysia dan Johor. Ia adalah perjanjian tambahan kepada perjanjian terdahulu, iaitu Perjanjian Sungai Johor 1962, di mana dalam terma perjanjian tersebut, ia akan tamat pada tahun 2062.

Perjanjian tahun 1990 ini membolehkan Singapura membina empangan di Sungai Linggiu (salah satu cabang Sungai Johor), untuk memproses air dari Sungai Johor itu sendiri.

Perjanjian ini juga membolehkan Singapura menaikkan kapasiti pengeluaran air sehari, berbanding perjanjian tahun 1962, yang dihadkan pada kadar 250 juta gelen sehari.

Sebagai ganti, Singapura membayar pampasan sebanyak RM320 juta kepda kerajaan Johor dan Malaysia, bagi nilai tanah tapak di mana empangan tersebut bakal didirikan.

Selain itu, premium tahunan turut dikenakan sebanyak RM18,000 per hektar dan nilai cukai tanah iaitu pada kadar RM30 bagi setiap 1,000 kaki keluasan tanah.

Singapura juga bertanggungjawab sepenuhnya atas pembinaan empangan dan kos penyelenggaraannya kelak, di mana pada satu tempoh masa tertentu, ia akan di serahkan semula kepada Johor dan Malaysia.

Empangan Linggiu ini membolehkan mengeluarkan lebih banyak air berbanding kadar 250 juta gelen sehari. Air tersebut diproses di Johor dan harganya adalah berdasarkan formula harga air di Singapura dan di Johor.

Dalam masa yang sama, terma perjanjian turut menggariskan bahawa syarikat carigali minyak Malaysia, Petroliam Nasional Berhad (Petronas) diberikan kontrak membekal gas asli dari Terengganu ke Singapura.

Usaha kearah Perjanjian Air 1990 itu telah bermula sejak Ogos 1982, bila mana Malaysia dan Singapura bersetuju untuk mengkaji semula perjanjian fasiliti air antara kedua negara. Ini bagi membolehkan pengeluaran lebih banyak air terawat dari Sungai Johor untuk kegunaan di masa hadapan.

Rundingan berjalan agak perlahan lantaran terdapat beberapa kekangan dan isu. Isu-isu sensitif turut berkait disebabkan sikap Singapura sendiri. Itu belum masuk hal-hal mengenai kedaulatan yang meningkatkan suhu hubungan Malaysia-Singapura.

Dua kali Perdana Menteri kedua-dua negara, Dr. Mahathir bin Mohamad dan Lee Kuan Yew bertemu bagi membincangkan hal tersebut iaitu pada Ogos 1986 dan Januari 1988. Maka menyusul lah satu Perjanjian Persefahaman pada Jun 1988, yang turut menggariskan hal-hal seperti pengangkutan domestik antara Singapura-Malaysia selain kadar harga air dan gas antara kedua-dua negara.

Seterusnya Singapura membina Empangan Linggiu. Empangan tersebut turut menempatkan kolam takungan dan loji air Linggiu, siap sepenuhnya pada April 1993 yang menelan belanja sebanyak $310 juta. Maka secara tidak langsung selepas itu, Singapura dengan Empangan Linggiu berupaya mengeluarkan air lebih dari kadar 250 juta gelen sehari.

Empangan Linggiu kini diurus oleh Public Utilities Board (PUB) dari Singapura. Selain itu, PUB ini turut menguruskan beberapa lagi fasiliti dan loji air di Johor.

Empat hari selepas termeterai nya perjanjian air tersebut, pada 28 November 1990, Lee Kuan Yew mengundurkan diri dan menyerahkan jawatan Perdana Menteri Singapura kepada Goh Chok Tong.

Bersara Lee Kuan Yew dengan senyum lebar, meninggalkan ‘kantung air’ buat Singapura yang tidak akan habis-habis.


Pe-rang Salib Terakhir Dalam Sejarah

Menjelang pertengahan abad ke-13, situasi di Timur Tengah sedang kacau bilau sepenuhnya. Empayar Seljuk yang memerintah di Asia Barat, mulai runtuh, dan pada tahun 1244 satu entiti baru dari kuasa Turko-Parsi, iaitu Khwarizmi telah menaklvk Jerusalem (Baitulmaqdis), namun masih membiarkan beberapa pejuang Kristian terus hidup.

Saki baki tent3ra Frank (nama panggilan tent3ra Salib di Timur Tengah) cuba membentuk pakatan dengan sisa penyokong Dinasti Ayyubi di Syria untuk mengusir orang Turki, tetapi tent3ra Turki dengan mudahnya berjaya mengalahkan tent3ra gabungan Salib-Ayyubi dalam Pertempvran La Forbie atau juga dikenali sebagai Pertempvran Hiribya pada bulan Oktober 1244. Peristiwa ini mencetuskan Per4ng Salib Ketujuh, yang bermula pada musim panas tahun 1248 dan berakhir dengan kekalahan Raja Louis IX dari Perancis pada tahun 1250.

Untuk memahami peristiwa dalam beberapa dekad selepas Per4ng Salib Ketujuh, adalah perlu untuk kembali ke zaman sebelum Per4ng Salib itu. Ketika Louis IX sedang bersiap untuk melancarkan Per4ng Salib pada akhir tahun 1240-an, Louis IX mencari sekutu dalam perjuangannya melawan umat Islam. Salah satu sekutu yang berpotensi adalah Hashashin, atau dalam istilah barat, Assassin dari sekte Muslim Syiah, atau subkelompok, yang disebut Ismaili.

Golongan Ismailiyah menentang orang-orang Islam Sunni yang ortodoks atau pengikut arus perdana yang memerintah Islam melalui Kekhalifahan di Baghdad. Penentangan Assassin terhadap Islam Sunni begitu mendalam sehingga mereka sanggup menjalinkan pakatan dengan orang-orang Kristian Frank. Tetapi Assassin adalah penganut mazhab fanatik yang tak banyak boleh memberikan manfaat.

Kejatuhan Baghdad dan Kekhalifahan Abbasiyah yang sunni pada tahun 1258 secara tidak langsung turut mengakhiri gerakan Ismailiyah.

Kebangkitan Mongol

Sekutu yang lebih berpotensi adalah suku bangsa nomad dari benua Asia yang suka berper4ng dan sering disebut sebagai bangsa Tatar, atau lebih tepat lagi, bangsa Mongol, yang sedang menyapu ke arah barat pada abad ketiga belas dan mengusir kuasa Seljuk.

Beberapa tahun sebelum itu, bangsa Mongol telah dipimpin oleh seorang ketua yang hebat, Genghis Khan, yang telah mula menyer4ng wilayah-wilayah Turkik seawal tahun 1219. Bagi Louis, tarikan utama orang-orang Mongol yang paling menarik minat mereka adalah, mereka bukan beragama Islam.

Sebaliknya, mereka menyembah banyak tuhan. Louis percaya bahawa dia boleh mengubah kepercayaan Mongol hingga mereka memeluk agama Kristian dan menjalin persekutuan dengan mereka agar mereka boleh bekerjasama untuk mengalahkan Islam.

Dia berpegang pada kepercayaan ini kerana pada waktu sebahagian orang Mongol sudah memeluk aliran Kristian Ortodoks Timur. Mereka ini adalah keturunan dari patriark Ortodoks Timur Konstantinople, yang telah diusir oleh orang Rom pada abad kelima dan telah menetap di Asia.

Raja Louis IX telah mengirim duta besarnya menemui Khan Mongol sebelum Per4ng Salib Ketujuh. Duta-duta itu kembali pada tahun 1247 dan melaporkan bahawa orang-orang Mongol menunjukkan minat untuk bersekutu tetapi lebih berminat untuk menaklvk wilayah. Perikatan seumpama itu menurut mereka, akan mengalihkan perhatian umat Islam sehingga memudahkan orang Mongol menyer4ng wilayah yang dikuasai oleh Muslim.

Kemudian, pada tahun 1248, duta besar Mongol mengunjungi Louis ketika dia berlabuh di pulau Cyprus untuk melakukan persiapan Per4ng Salib Ketujuh. Duta ini mengatakan bahawa pemerintah Mongol bersedia membantu orang-orang Kristian membebaskan Jerusalem dari kawalan orang Islam.

Dalam rangkuman rundingan yang lain, Louis mengirim seorang duta bernama William of Rubruck kepada Mongol ketika mereka sedang dalam perjalanan melaksanakan Per4ng Salib Ketujuh.  Sementara itu, Kepausan juga telah mengirim duta mereka ke Asia untuk melakukan rundingan dengan Mongol.

William kembali dengan berita yang mengecewakan. Pihak Mongol tidak berminat untuk memeluk agama Kristian. Apa yang lebih teruk, mereka menerima hadiah yang dikirim Louis sebagai “bayaran penghormatan” (ufti) dan menyebut kerajaan Louis di Perancis sebagai “kerajaan naungan” Mongol yang baru.

Strategi Louis gagal. Mungkin tiada masalah jika Louis tidak mendesak agar orang Mongol memeluk agama Kristian, sekurang-kurangnya dia mungkin telah berjaya mendapatkan sekutu yang kuat. Namun, Louis terkenal dengan pegangan agamanya yang sangat kuat (dia dijadikan tokoh suci atau saint Katolik pada akhir abad ini) dan cukup terkenal dengan sikapnya yang suka menentang sebarang perikatan bersama dengan pihak bukan Kristian hingga dia terlepas peluang untuk mengalahkan umat Islam dan terlepas kemungkinan mengembalikan Jerusalem ke kawalan Kristian.

Sebaliknya, bangsa Mongol hanya didorong oleh keinginan untuk penaklvkan wilayah. Sejarawan hanya dapat membuat spekulasi mengenai apakah kesannya jika berlaku persekutuan di antara Kristian-Mongol.

Louis tinggal di Outremer (istilah orang Eropah untuk “tanah di luar negeri,” atau tanah j4jahan Kristian di Timur Tengah) selama empat tahun selepas berakhirnya Per4ng Salib Ketujuh.  Sepanjang tempoh itu dia menperkuatkan kubu-kubu di beberapa kota yang masih ada di bawah tent3ra Salib, seperti Acre, Tyre, Jaffa, dan Sidon. Dia juga berusaha menghentikan persengketaan yang berterusan di kalangan para baron Salib kerana berebut wilayah dan berbeza pendapat mengenai pewarisan takhta. Namun, akhirnya, dia harus kembali ke Perancis.

Setelah Louis meninggalkan Outremer pada tahun 1254 dalam situasi yang hampir mencetuskan per4ngn saudara di Acre. Pedagang dari Venice dan Genoa, Itali, secara terbuka memperjuangkan kepentingan komersial mereka di kota. The Knights Hospitaller menyokong Genoa, sementara Knights Templar menyokong Venice, dan kadang-kadang pertempvran antara dua perintah kesatria itu meletus.

Tidak ramai pihak yang bercadang mahu ‘membebaskan’ Jerusalem atau Gereja Makam Suci yang menempatkan makam dipercayai milik Jesus, kecuali Louis. Selama tiga belas tahun dia kekal obses dengan kegagalannya untuk merebut kembali Jerusalem.

Pada tahun 1267 dia mengumumkan bahwa dia akan kembali ke Tanah Suci, dan dia ber4ngkat pada bulan Julai 1270 untuk satu kempen yang mungkin boleh disebut sebagai Per4ng Salib Kelapan sekiranya berlaku, namun dia tidak pernah berjaya tiba. Semasa dalam perjalanan, wabak penyakit melanda pasukan Tentara Salib Louis, dan pada bulan Ogos, Louis meninggal dunia.

Sementara itu, Mongol, di bawah seorang panglima bernama Hulagu, membuka jalan masuk lebih jauh ke Timur Tengah.  Mereka telah menyer4ng Poland dan Hungary, dan pada tahun 1243 mereka telah mengalahkan tent3ra Seljuk di Anatolia dalam Pertempvran Köse Dag. Mereka menaklvk sebahagian besar Parsi pada tahun 1256 dan men4wan Baghdad pada tahun 1258 hingga mengakhiri Kekhalifahan Abbasiyah.

Kejatuhan Abbasiyah bermakna jatuhnya juga Zaman Keemasan Islam, ini menyebabkan Kristian Eropah bersorak kegembiraan memandangkan pusat utama umat Islam telah runtuh.

Tent3ra Salib sepatutnya sudah boleh melanggar Jerusalem dengan mudah, tetapi seperti yang dinyatakan sebelum ini, mereka sendiri turut berpecah belah berbanding memanfaatkan kesempatan yang diberikan oleh pihak Mongol kepada mereka. Sementara itu, di Syria, Mongol men4wan kota-kota Syria iaitu Aleppo dan Damsyik pada tahun 1258, menjejaskan bahagian belakang saki baki Empayar Seljuk iaitu Kesultanan Rum.

Kebangkitan Mamluk

Walaupun telah memenangi begitu banyak wilayah, orang Mongol masih belum puas menaklvk. Setelah menguasai Syria, mereka mengalihkan pandangan mereka ke arah Mesir. Hulagu mengirim utusannya ke Kaherah, yang menuntut agar Mesir tunduk kepada Mongol. Tetapi pada waktu ini kekuatan ketent3raan di Mesir berada di tangan sebuah kumpulan tent3ra elit yang berasal dari golongan hamba namun mendaki hirearki hingga menjadi pemerintah, mereka dikenali sebagai Mamluk.

Mamluk adalah golongan hamba terpilih yang memiliki pengalaman per4ng yang tinggi, mereka berasal dari keturunan orang Turki. Sama seperti tent3ra elit Janissari, Mamluk adalah tent3ra elit yang berasal dari anak-anak yang diambil dan dibesarkan sebagai Muslim di bawah disiplin ketent3raan yang ketat tanpa mengetahui siapa bapa kandung mereka, dan mereka semua ada nama Ibn Abdullah di belakang yang bermaksud “anak Abdullah,” merujuk kepada bapa Nabi Muhammad S.A.W.

Sebagai pengawal peribadi sultan Mesir, kaum Mamluk dilatih untuk mengabdikan diri mereka kepada sultan masing-masing dengan penuh ketaatan dan kesetiaan. Oleh itu, apabila seorang sultan meninggal dunia, setiap pengawal peribadi dari kalangan pahlawan Mamluk akan diganti.

Semasa Per4ng Salib Ketujuh sultan Mesir digulingkan, atau disingkirkan dari kekuasaan oleh Saif al-Din Qutuz. Sebelum Qutuz cuba menggantikan Mamluk, dia menyedari bahawa mereka adalah kuasa yang memiliki kekuatan tersendiri dan tidak perlu diganti. Mereka adalah pasukan tent3ra yang akan mencari seorang tuan untuk diperjuangkan, dan kebetulan pula kebangkitan Mongol kini memberikan mereka musuh.

Qutuz juga tahu bahawa dia menghadapi ancaman dari Mongol, jadi dia tidak menggantikan pengawal Mamluk, bahkan melantik orang Mamluk menjadi panglima memimpin tent3ra mereka sendiri. Tidak berhasrat mahu tunduk kepada Hulagu, Qutuz dan Mamluk bertindak membvnuh duta Hulagu di Kaherah dan pada tahun 1260 melakukan kemaraan melalui wilayah yang dikuasai tent3ra Salib untuk mencabar kuasa Mongol.

Tent3ra Salib hanya memberikan kerjasama kepada Muslim dengan membuka pintu wilayah mereka sambil menjadi penonton pertempvran dan menilai siapa yang memiliki kekuatan terbesar.

Di sebalik kebangkitan Qutuz, salah seorang pengawal Mamluk bernama Baybar juga telah bangkit berkuasa melalui siri ser4ngan politik, atau pembvnuhan. Baybar membantu Qutuz menjadi sultan, dan bersama-sama mereka berdua melawan kemaraan Mongol.

Pada Pertempvran Ayn Jalut pada tahun 1260, Baybar berpura-pura menyer4ng Mongol dan kemudian berundur. Entah bagaimana tent3ra Mongol boleh mengejar Baybar hingga jatuh ke dalam per4ngkap yang disediakan oleh pasukan utama Mamluk, sedangkan taktik pengunduran palsu itu sendiri dipopularkan oleh Mongol. Dalam pertempvran ini, tent3ra Mongol menghadapi kemvsnahan teruk, lantas mengakhiri ancaman Mongol terhadap Islam dan Kristian di barat.

Baybar meminta Sultan untuk menjadikannya gabenor Aleppo sebagai balasan atas bantuannya. Sultan yang mula curiga dengan cita-cita Baybar telah menolak permintaan itu sehingga Baybar bertindak membvnuh Sultan, menuju ke Kaherah, dan mengisytiharkan dirinya sebagai sultan, sekaligus menubuhkan Kesultanan Mamluk. Dengan kekuatan yang dimilikinya, dia menguasai Mesir, dia kemudian mara menuju ke Aleppo dan Damsyik, dengan mudah merebut kota-kota tersebut. Kini bukan lagi kuasa Mongol atau Muslim yang lain menguasai Syria, sebaliknya ia menjadi milik Mamluk.

Di bawah pemerintahan Baybar, yang lebih formal dikenali sebagai Rukn al-Din Baybars Bunduqdari, yang menguasai Mesir, tent3ra Salib berada di ambang kemvsnahan. Pada tahun 1265, Baybar menyer4ng Caesarea (ibu kota Rom kuno di Palestin) lalu merebut kota itu, dan menghancurkannya.

Dia kemudian merampas kota Haifa dan Arsuf (di Israel sekarang). Pada tahun 1266 dia mengepung kubu Tent3ra Salib di Safed, salah satu kubu kuat terakhir Knights Templar, berhampiran Laut Galilea. Templar menyerah apabila mereka dimaklumkan bahawa mereka akan diampunkan dan diizinkan untuk melarikan diri dengan selamat ke Acre, tetapi Baybar telah mengkhianati mereka dengan memerintahkan kepala mereka semua dipengg4l.

Mamluk kemudian melakukan kemaraan ke Toron di pesisir pantai sementara pasukan Mamluk lain bergerak menuju ke Cilicia. Sepanjang perjalanannya, Mamluk menghapuskan setiap kuasa Kristian yang mereka temui.

Pada waktu ini, wilayah yang dikuasai Kristian di Levant (negara-negara di pantai timur Mediteranian) adalah Acre, Jaffa, Antioch, Tripoli, dan beberapa kota kecil lainnya. Baybar bergerak menuju ke Acre pada tahun 1267, tetapi kota ini bertahan dengan begitu ampuh, jadi dia bersetuju untuk melakukan gencatan senj4ta. Pada saat inilah Louis IX di Perancis berusaha melancarkan Per4ng Salib Kelapan untuk menyelamatkan kota itu.

Sementara itu, pedagang Venice di kota itu menjual sumber dan bekalan kepada Baybar seperti bahan kayu dan besi dari Eropah yang dapat digunakannya dalam membina jentera pengepungan. Tak mahu ketinggalan, pedagang Genoa turut menjual hamba kepada Baybar.

Dengan Acre yang berada di bawah situasi gencatan senj4ta, Baybar menuju ke Jaffa pada tahun 1268. Setelah pengepungan yang berlangsung hanya dalam masa dua belas jam, dia berjaya memasuki kota dan memvsnahkannya. Dia kemudian beralih ke Antioch, negeri Salib yang terkaya, di mana pasukannya menj4rah kota dan membvnuh penduduk dan tent3ra Kristian yang menentangnya. Dilengkapi dengan jentera pengepungan besar, dia kemudian men4wan sebuah kubu utama Per4ng Salib, Krak des Chevaliers, yang telah menentang cubaan pengepungan sejak Per4ng Salib Ketiga.

Kejatuhan Acre

Kini, satu-satunya kota yang penting dan masih berada di tangan Kristian adalah Acre. Baybar bagaimanapun telah meninggal dunia pada tahun 1277, sehingga ser4ngan Mamluk yang terakhir di kota itu ditunda selama 14 tahun. Pada tahun 1285 pengganti Baybar untuk memerintah Kesultanan Mamluk, al-Mansur Qalawun, telah berjaya men4wan kubu terakhir Knights Hospitaller di Marqab. Dia kemudian mengepung Tripoli, yang berjaya ditaklvk pada tahun 1289.

Tidak ramai penguasa di Eropah yang mengambil berat tentang perkembangan ini, kerana orang Eropah pada umumnya, telah penat dan bosan dengan kempen Per4ng Salib. Pecahan Empayar Mongol yang masih hidup di wilayah itu mengirim duta kepada raja England, Edward I. Mereka mengusulkan satu pakatan diwujudkan bagk menentang Qalawun, tetapi Edward sibuk memer4ngi Scotland di wilayahnya sendiri.

Raja Philip IV dari Perancis juga tidak menunjukkan minat.  Paus mengirim pasukan Salib Itali pada tahun 1290, tetapi kehadiran mereka terbukti menjadi bencana. Qalawun telah menandatangani gencatan senj4ta lain dengan Acre dan mungkin telah memutuskan untuk membiarkan kota itu tinggal bersendirian, tetapi tent3ra Salib Itali tidak berminat dengan gencatan senj4ta. Mereka datang untuk membvnuh orang Islam. Pada suatu hari kebanyakan dari mereka ini mabuk, lalu mereka menyemb3lih sejumlah petani Muslim yang membawa hasil tanaman mereka ke pasar di Acre. Baron Acre sangat marah, tetapi kerosakan telah pun berlaku.

Qalawun bersumpah akan membalas dendam. Dia mengumpulkan angkatan tent3ranya untuk digerakkan menuju ke kota itu tetapi dia tidak pernah sempat untuk membalas dendam, kerana semasa dalam perjalanan ke Acre dia telah meninggal dunia. Anaknya, al-Ashraf Khalil, berjanji untuk menyempvrnakan apa yang diperjuangkan oleh bapanya. Untuk itu, dia mengumpulkan kekuatan ketent3raan yang luar biasa — enam puluh ribu pasukan tent3ra berkuda, seratus enam puluh ribu tent3ra biasa, dan koleksi jentera pengepungan yang mengagumkan.

Sementara itu, tent3ra Salib berusaha mempertahankan kota Acre dengan sekitar seribu kesatria, empat belas ribu tent3ra biasa dan sekitar tiga puluh ribu orang awam dikerah.

Pengepungan Acre bermula pada 6 April 1291. Ia berlanjutan selama enam minggu, ketika pasukan al-Ashraf menghujani kota dengan bongkah batu dan bom api dan satu demi satu menara tembok yang mempertahankannya diruntuhkan. Sebilangan jentera pengepungan Mamluk melancarkan ser4ngan berpandu dengan bongkah batu seberat seperempat tan.

Pada 18 Mei al-Ashraf melancarkan ser4ngan utama dan merampas kota itu. Di kota inilah yang juga pernah menjadi saksi peristiwa kejam seperti yang terjadi pada 15 Julai 1099, ketika tent3ra Salib memasuki Jerusalem pada akhir Per4ng Salib Pertama dengan membvnuh seluruh umat Islam di kota itu. Kini, dalam pertempvran terakhir, tent3ra Mamluk membantai orang-orang Kristian di Acre. Kesemua Templar yang mempertahankan kota berjumlah sekitar tiga ratus orang dihvkum bvnuh. Kota itu hampir mvsnah sepenuhnya.

Semua kubu yang ada tent3ra Salib telah runtuh dan kini hanya tinggal sebuah kubu istana Templar di kota Ruad, yang bertahan selama dua belas tahun. Per4ng Salib, bagaimanapun, berakhir di Acre, dan apa yang tersisa untuk menandakan di mana mereka berada hanyalah timbunan runtuhan.

Pada abad keempat belas dan kelima belas, satu rundingan pernah berlaku di Eropah mengenai Per4ng Salib baru, tetapi tidak ramai yang datang. Penguasa Kristian di Cyprus mempertahankan gelaran raja Yerusalem, dan Peter I, berjaya mengumpulkan pasukan Eropah untuk menyer4ng Iskandariah di Mesir, pada tahun 1365. Tujuan asalnya adalah untuk men4wan kota itu dan menukarnya dengan Jerusalem.

Bagaimanapun, tent3ra mereka hanya menj4rah kota itu dan pulang ke tanahair masing-masing. Pada tahun 1396 Raja Sigismund dari Hungary berusaha untuk mengetuai Per4ng Salib, tetapi tent3ranya dibantai oleh tent3ra Uthmaniyah sebelum sempat keluar dari Bulgaria. Pada tahun 1458 Paus Pius II menyeru Per4ng Salib dan bahkan mahu “menyalib” dirinya sendiri, tetapi dia m4ti sebelum dia sempat bertindak atas nazarnya.

Kerana percubaan terakhir ini gagal, Per4ng Salib dikatakan telah berakhir secara rasminya pada tahun 1291. Hampir dua ratus tahun pertumpahan d4rah akhirnya berakhir dengan tidak selesa.

RUJUKAN:

Gabrieli, Francesco. (1969). Arab Historians of the Crvsades. Translated by E. J. Costello. London: Routledge and Kegan Paul.

Forey, Alan. (2001). The Milit4ry Orders, 1120–1312. The Oxford Illustrated History of the Crvsades. Edited by Jonathan Riley-Smith. New York: Oxford University Press.


Pride Of Malay Race

Dalam tulisan-tulisan saya yang lalu ada menyentuh tentang apa yang tersirat dari sekadar perkataan ‘Melayu’. Sebab, bergantung kepada apa tujuan dan niat ia dimanfaatkan, terdapat beberapa faktor utama sehingga kini, nama ini ada nilai tertentu dari segi:

1- Sejarah
2- Ekonomi
3- Status

Walaupun artikel ini menyentuh tentang apa yang berlaku di negara lain, namun ia mengandungi beberapa anekdot yang agak menarik.

Pertamanya, Mong Palatino telah menyatakan:

“If asked about their race, most Filipinos would identify as being Malay. Filipinos are taught in schools to be proud of their Malay heritage and encouraged to strengthen their ties with other Malays in Southeast Asia.”

Kita tahu dan sudah sedia maklum bahawa dari segi bahasa sahaja yakni bahasa Melayu adalah serumpun dari segi linguistik dengan bahasa Tagalog dan lain-lain di Filipina. Ini mengingatkan dahulu orang merasa hairan dengan judul lagu ‘Anak’ dendangan Freddie Aguilar yang sama maksud dalam bahasa Melayu.

“Filipinos are taught in schools to be proud of their Malay heritage”, ini agak menarik bunyinya (dan kedengaran agak ‘serius’). Mong Palatino juga menulis:

“But if Filipinos are not Malay, what ethnicity are they? Officially, Singapore recognizes immigrants from the neighboring Philippines as part of the racial category referred to as “Other.”

But why refuse the Malay background of Filipinos in the first place?”

Sekalipun di Singapura, memang ada hak keistimewaan tertentu kepada minoriti Melayu sebagaimana dalam perlembagaan, tidak kisahlah ia benar-benar dilaksanakan atau sekadar ‘wayang’, tapi di sini dari sisi yang lain, kita nampak faktor nilai tadi memainkan peranan dalam isu ini. Jika terma “Melayu’ tiada nilai status dan ekonomi tertentu, mungkin isu ini tidak begitu penting. Mungkin.

Apapun, ia tetap bacaan yang menarik. Perlu disebutkan juga tulisan yang ini:

“Yet Philippine hero Dr. Jose Rizal is often called the “pride of the Malay race.” Malaysian opposition leader Anwar Ibrahim, for instance, has recognized Rizal as the “greatest Malayan,” calling Rizal an “Asian Renaissance Man.”

Ya, Jose Rizal, pahlawan nasional yang mana dengan meminjam ‘semangat Melayu’ maka kebangkitan menentang penjajahan Spaniard dapat dikobarkan laksana besi kursani mengalir di dalam diri.

Pautan untuk bacaan lanjut: https://thediplomat.com/2013/02/are-filipinos-malays/

Akan menyusul nanti dari admin HE ialah sejarah hidup Jose Rizal sendiri yang bertajuk:

“Jose Rizal: Kebangsaan Bangsa Melayu!”


Sultan Kedah: Sang Pengembara Merentas Pulau Jawa

Salah satu objektif kembara penulis ialah mengelilingi pulau Jawa secara intim, bergerak perlahan-lahan dari satu kabupaten (daerah) ke satu kabupaten lainnya. Banyak sebenarnya yang boleh dilihat dan dipelajari di pulau Jawa, bukan setakat melawat lokasi pelancongan dan kota-kota besar, tetapi menyantuni budaya dan gaya hidup masyarakat setempat memberi kepuasan yang lebih kepada penulis.

Dalam penulis menelaah sejarah lama raja-raja Kedah, penulis agak tertarik dengan kisah Sultan Abdul Hamid Halim Shah yang punya jiwa seorang pengembara.

Begini kisah epik pengembaraan baginda…

Pada 25 Jun 1920, DYMM Sultan Abdul Hamid Halim Shah bertolak dari Kedah menuju Pulau Pinang dengan menaiki kereta api berserta dengan Tengku Muhammad Jiwa, Tengku Muhammad, Cik Ahmad dan Cik Ismail turut mengiringi DYMM Sultan Kedah.

Perjalanan baginda kemudian diteruskan pula ke Singapura, juga dengan menaiki kereta api. Di Singapura baginda bersemayam di Hotel Raffles. Pada 29 Jun 1920, rombongan kecil baginda menaiki kapal Melchior Treub menuju pulau Jawa dan berlabuh di Surabaya pada 2 Julai 1920 dan disambut oleh Syed Ali Al-Attas.

Setelah berputaran di Surabaya, Sultan Kedah kemudiannya ke Yogyakarta. Pada hari ini perjalanan dari Surabaya ke Jogja dengan menaiki kereta api pun mengambil masa lebih kurang 5 jam.

Dari Jogja, Sultan Kedah mengembara kembali ke Jawa Timur, lebih tepat lagi ke daerah Bromo yang semestinya terkenal dengan keindahan Gunung Bromo dan juga ke Tosari dan Pasuruan. Daerah ini terletak di kaki Gunung Penanggungan yang terasa kesejukannya. Candi Jawi yang dibina oleh Kertanegara, raja kerajaan Singosari juga terletak di Pasuruan.

Dari Pasuruan, Sultan Abdul Hamid kemudiannya bergerak ke Kediri dan seterusnya ke Solo dan kini Tuanku sudah berada di Jawa Tengah. Dalam catatan kembara ini, dinyatakan kerajaan Solo ini sebuah kerajaan yang besar. Mungkin sahaja Sultan Kedah memaksudkannya kepada Surakarta Hadiningrat, iaitu kesultanan raja-raja Surakarta yang menguasai Solo dan Jogja.

Di Solo juga catatan menyatakan Sultan Kedah ada melawat ‘rumah berhala’ yang besar. Mungkin yang dimaksudkan ialah sama ada Candi Cetho dan Candi Sukuh di daerah Karanganyar yang berdekatan dengan Solo; atau yang dimaksudkan ialah Candi Prambanan atau Candi Borobudur di Yogyakarta, yang agak jauh dari Solo tetapi sememangnya dua candi ini yang paling besar. Namun, agak tak masuk akal untuk Sultan Kedah kembali ke Jogja sedangkan Tuanku sudah ke sana sebelum itu.

Tuanku kemudiannya tiba di Semarang dari Solo pada 18 Julai 1920. Dinyatakan Tuanku juga melawat Pekalongan dan Tegal yang terletak di utara pulau Jawa. Pekalongan terkenal dengan perusahaan batik Jawa dan dianggap sebagai lokasi penghasilan fabrik batik Jawa terbaik di seluruh pulau Jawa. Tetapi penulis tidak dapat meneka apa yang dilawat dan dicari oleh Tuanku di Tegal.

Dari Tegal, Tuanku Sultan Abdul Hamid meneruskan perjalanan masuk ke Provinsi Jawa Barat dengan melawat Cirebon di sebelah utara, Bandung, Lembang dan Garut di sebelah selatan pulau Jawa. Garut sememangnya terkenal dengan keindahan alam semulajadinya.

Sukabumi yang terkenal dengan seni, budaya dan gaya hidup masyarakat Sunda juga dilawati oleh baginda sultan. Dari Sukabumi, Tuanku Sultan Kedah meneruskan pengembaraan ke Bogor dengan melawat taman-taman indah yang menjadi ikon Bogor hingga kini.

Persinggahan terakhir Tuanku adalah di Betawi; dan tiba di sana pada 6 Ogos. Lima hari kemudian, pada 11 Ogos, baginda menaiki kapal Don Juan dan belayar pulang menuju Singapura dan tiba di sana pada17 Ogos. Baginda akhirnya pulang ke Kedah dengan menaiki kereta api dan tiba pada 25 Ogos 1920, jam 11 pagi.

Naratif panjang di atas mungkin sukar untuk kalian hadam, tetapi silalah rujuk kepada peta di atas untuk memahami magnitud sebenarnya pengembaraan Tuanku Sultan Abdul Hamid dan rombongan kecil baginda. Titik-titik merah itu adalah lokasi yang telah dilawati oleh Tuanku seperti yang terdapat dalam catatan.

Pengembaraan ini mengambil masa selama lebih kurang 2 bulan dan ia adalah satu perjalanan yang panjang… satu pengembaraan epik merentas pulau Jawa (transjava) yang bukannya mudah suatu ketika dahulu.

Rujukan:

1. At-Tarikh Salasilah Negeri Kedah, Muhammad Hassan Bin Dato’ Kerani Muhammad Arshad, Selenggaraan Dr. Ibrahim Bakar, PSMCK, 2018


Halo: Pelindung Pelumba Atau Perosak Perlumbaan?

Sukan lumba kereta sentiasa menangkap imaginasi peminat sukan permotoran terutama sukan Formula 1 (F1). Kita pasti akan merasa tidak senang duduk melihat aksi perlumbaan dari aksi kejar-mengejar dan potong-memotong antara pelumba, keributan di lorong pit dan kejayaan pelumba meraih trofi atau menduduki tempat podium. Namun di sebalik keghairahan dan kecanggihan teknologi yang membawa sukan ini ke hadapan, aspek keselamatan tidak pernah dilupakan. Antara pengenalan dari segi keselamatan untuk sukan Formula Satu ialah pengenalan pelindung kokpit Halo.

Sejarah Pengenalan Halo

Isu pelindung kokpit bukanlah sesuatu yang baru kerana ia sudah diperjuangkan sejak tahun 2009 lagi. Ia bermula apabila pelumba merangkap anak kepada juara dunia John Surtees, Henry Surtees terbunuh akibat terkena roda yang tertanggal dari kereta Jack Clarke semasa perlumbaan Formula 2 (F2) di litar Brands Hatch, United Kingdom pada tahun 2009. Seminggu selepas kematian Surtees, giliran pelumba legenda F1 Brazil, Felipe Massa mengalami nasib sama apabila beliau terkena spring yang tercabut dari suspensi kereta Rubens Barrichello semasa sesi kelayakan Grand Prix Hungaroring, Hungary. Bagaimanapun, beliau terselamat dan hanya mengalami keretakan di bahagian tengkorak selepas menjalani pembedahan kecemasan untuk menyelamatkan nyawanya.

Lima tahun selepas insiden Surtees dan Massa, isu perlindungan kokpit kembali menarik perhatian apabila pelumba Marussia, Jules Bianchi mati sembilan bulan selepas berlanggar dengan kren yang membawa kereta pelumba Sauber, Adrian Sutil selepas tersasar dari trek perlumbaan Suzuka semasa Grand Prix Jepun. Walaupun siasatan menunjukkan perlanggaran tersebut tidak akan memberi kesan walaupun kereta Bianchi dipasang pelindung kokpit, ia sudah menimbulkan suara-suara yang mahukan pelindung kokpit pada kereta lumba mereka. Ini disusuli pula kematian bekas pelumba Jaguar dan Minardi, Justin Wilson pada tahun 2015. Wilson yang memandu untuk siri perlumbaan IndyCars mati apabila serpihan dari kereta lain terkena padanya. Ini memaksa Persatuan Pelumba Grand Prix (GPDA) mendesak pelindung kokpit tambahan diletakkan pada kokpit para pelumba.

Persekutuan Automobil Antarabangsa (FIA) sebenarnya sudah menggerakkan kerja kajian dan penyelidikan (R&D) berkenaan pelindung kepala tambahan yang membawa kepada peraturan HALO untuk peraturan teknikal tahun 2017 dan ujian di atas litar pada awal tahun 2016. Tetapi selepas mendapat aduan pelumba dan pasukan yang merasakan ianya dilaksanakan secara terburu-buru tanpa mengambil kira keperluan litar yang berbeza, Kumpulan Strategi F1 bersetuju untuk menangguhkan pengenalan Halo hingga tahun 2018 dan lebih banyak ujian dijalankan semasa sesi ujian litar yang dilakukan pada hari Jumaat setiap minggu perlumbaan.

Sebelum Halo menjadi pilihan FIA, ada pula yang mencadangkan FIA untuk menggunakan pelindung kokpit alternatif yang diberi nama Shield. Ia pertama kali diperkenalkan semasa sesi mesyuarat Kumpulan Strategi F1 pada April 2017. Pelindung kokpit ini mula diuji pada sesi ujian Grand Prix British 2017 tetapi dipendekkan sesi ujian selepas juara dunia merangkap pelumba Ferrari, Sebastian Vettel mengadu tidak dapat melihat dengan jelas pada skrin pelindungnya. Dengan FIA kesuntukan masa dan pasukan-pasukan F1 memerlukan kelulusan daripada persekutuan berkenaan rekaan kereta tahun 2018, Halo merupakan satu-satunya pilihan yang terbaik untuk FIA dan Kumpulan Strategi F1. Jika mereka memilih untuk tidak memasukkan pelindung kokpit, sudah pasti FIA bakal berhadapan implikasi tindakan undang-undang jika berlaku kemalangan yang membawa kepada kecederaan parah atau kematian dalam kalangan pelumba sekiranya Halo terbukti dapat melindungi mereka.

Halo

Konsep Halo mula dicadangkan kepada FIA oleh pasukan Mercedes selepas organisasi itu mula melihat rekaan sangkar pelindung hadapan. Prototaip pertama Halo diperbuat daripada besi dan diuji dengan ujian statik di Pangkalan Tentera Udara Diraja (RAF) Bentwaters pada tahun 2015. Prototaip tersebut diuji bila ditembak tayar seberat 20 kilogram dari meriam berkuasa nitrogen dengan kelajuan 225 kilometer sejam. Prototaip seterusnya diperbuat daripada besi dan diliputi dengan lapisan karbon kemudian diuji oleh Ferrari di litar ujian mereka semasa sesi ujian musim sejuk pada Februari 2016. Selepas sesi ujian, para pemandu melaporkan mereka masih dapat melihat dengan baik walaupun ada pelindung pada bahagian hadapan dan bahagian atas kokpit.

Kemudian pada Grand Prix Austria 2016, prototaip Halo yang lebih ringan dan kuat dari titanium dikenali sebagai Halo 2 diperkenalkan. Salah satu perubahan pada Halo 2 ialah lengkungan pelindung dilebarkan bagi menambahbaik penglihatan dan mengurangkan risiko pelumba berlanggar dengan pelindung kokpit sekiranya berlaku perlanggaran. Ujian pemandu keluar dari Halo 2 dijalankan di lorong pit Litar Red Bull Ring, Austria sebelum diuji di atas litar di Silverstone. Satu siri ujian dijalankan semasa sesi latihan Jumaat minggu perlumbaan bagi membolehkan semua pelumba dari senarai 2016 berjaya menamatkan satu pusingan semasa pelindung diletakkan pada kereta mereka.

Halo: Ya/Tidak

Debat berkenaan Halo ini berlegar kepada beberapa perkara iaitu keselamatan, astetik, penglihatan, bagaimana pelumba dapat keluar dan DNA lumba kereta itu sendiri. Semasa ditanya berkenaan Halo, juara bertahan Lewis Hamilton mengganggap Halo alat paling hodoh yang pernah diperkenalkan F1. Tetapi pelumba Mercedes itu mengubah fikirannya berkenaan Halo selepas FIA membentangkan hasil kajian mereka kepada para pelumba semasa Grand Prix Hungary 2016. Hamilton menambah, “Saya amat mengambil berat penerangan baik yang diberikan mereka. Saya amat mengambil berat berkenaan soal keselamatan. Menariknya di sini, walaupun Halo tidak kelihatan menarik dari segi rupa atau astetik perlumbaan, ia memberi peluang 17% untuk menyelamatkan nyawa pelumba. Tetapi ia masih boleh diperbaiki untuk peringkat seterusnya, siapa tahu ia mempunyai kanopi dan pada ketika itu boleh menyelamatkan pelumba dengan kadar 100%.”

1. Penglihatan

Di sebalik rupanya yang besar dan tebal, Halo sama sekali tidak mengganggu penglihatan pelumba semasa ia diuji. Wujud kebimbangan Halo akan memberi kesan sekiranya ia diuji di litar yang mempunyai perubahan ketinggian berbeza seperti litar Spa-Francorchamps yang boleh menyebabkan pelumba terperangkap dalam titik buta. Tetapi selepas menguji Halo 2 semasa sesi latihan Grand Prix Belgium, juara dunia 2017 Nico Rosberg berpandangan ia sama sekali tidak memberi perbezaan. Rosberg menambah, “Tiada masalah sama sekali, anda tidak akan perasan bahagian atas pun. Dan ia sebenarnya boleh diturunkan lagi kerana Prototaip Le Mans (LMP) lebih rendah lagi. Jadi, ia boleh saja direndahkan lagi.”

Pelumba Renault yang mewakili Force India ketika itu, Nico Hulkenberg pula merasakan walaupun mempunyai Halo sesuatu yang pelik tetapi ia tidaklah mengganggu penglihatannya semasa memandu. Sementara pelumba Haas, Romain Grosjean pula menyelar Halo dan merasakan ia membuatkan dirinya tidak sihat. Tetapi sebagai satu badan kolektif, GPDA dilihat menyokong usaha FIA menyediakan perlindungan kokpit tambahan untuk para pelumba.

2. Ujian pengeluaran pemandu

Antara kritikan terhadap cadangan perlindungan kokpit tambahan pada kereta F1 dan F2 ialah ia menyukarkan pemandu untuk keluar dari kereta mereka. Malah, ada yang menganggap Halo itu sendiri satu halangan yang menyukarkan pemandu keluar. Tetapi selepas siri ujian diadakan, FIA berpuas hati dengan ujian pengeluaran pemandu yang dikenakan terhadap Halo dan melihat ia lebih banyak menawarkan kelebihan daripada keburukan. Bagi bekas juara dunia dan pemandu McLaren, Fernando Alonso menganggap Halo sesuatu yang baik tanpa mengira berapa lama masa diperlukan untuk beliau keluar dari kereta selepas apa yang berlaku ke atas dirinya di Australia pada tahun 2016. Malah, berdasarkan kajian FIA, Halo bukan saja tidak akan menghalang pelumba seperti Alonso keluar dari kereta. Bahkan sebaliknya, ia memberi ruang kepada pelumba berusaha keluar dari kokpit kereta.

iii. Astetik vs Keselamatan

Sebaik cadangan Halo ini ditimbulkan, walaupun ramai bersetuju dengan idea tersebut, tak semua yang menyokong. Selain Grosjean, bekas juara dunia merangkap penasihat Mercedes, Niki Lauda menganggap pengenalan Halo merosakkan DNA F1 itu sendiri. Tetapi tidak ramai tahu seiring dengan perubahan masa, pelbagai langkah keselamatan diperkenalkan bagi menjadikan sukan tersebut lebih selamat kepada para pelumbanya.

Pada tahun 1996, kokpit getah berbusa diperkenalkan dalam F1. Walaupun ia dilihat mengubah rupa kereta lumba itu sendiri, ia sudah menyelamatkan nyawa pelumba pada tahun pertama pengenalannya. Bekas doktor F1, mendiang Profesor Sid Watkins mendedahkan dalam bukunya, Beyond The Limits berkenaan kemalangan yang dialami pelumba Belanda Jos Verstappen semasa Grand Prix Belgium 1996. Watkins menyifatkan pengenalan kokpit getah berbusa membantu menyelamatkan Verstappen dari mengalami kecederaan teruk di kepala yang berisiko membawa kematian. Walaupun debat sama ada ia diperlukan atau tidak masih berterusan, peluang pelumba terselamat sebanyak 17% merupakan sesuatu yang tidak seharusnya dipandang enteng semua pihak termasuk FIA.

Aplikasi dunia sebenar

Selepas diperkenalkan untuk kalendar perlumbaan F1 tahun ini, keupayaan Halo akhirnya terbukti menerusi satu insiden yang berlaku semasa Grand Prix Belgium 2018 semalam. Semasa pusingan pertama perlumbaan, tatkala Vettel dan Hamilton sedang sibuk merebut kedudukan pertama, kesilapan Hulkenberg mengakibatkan kereta Alonso terbang hingga berada di atas kokpit pelumba Sauber Charles Leclerc sebelum berada di tepi litar. Semasa ia terbang, kereta tersebut berlanggar dengan Halo Leclerc. Semua pemandu yang terlibat dengan insiden tersebut terselamat dan disahkan sihat oleh pasukan perubatan.

Selepas tamat perlumbaan yang menyaksikan Vettel bergelar juara, admin Twitter F1 menunjukkan gambar keadaan Halo kereta Sauber yang dipandu Leclerc selepas berlanggar dengan tayar kereta Alonso. Rosberg yang kini berkhidmat sebagai duta F1 membalas tweet mereka, “Kita boleh tamatkan diskusi Halo sekarang. Ia boleh menyelamatkan nyawa!” Alonso menambah, “Saya lihat ulang tayang insiden dan itu sudah cukup menunjukkan kebaikan halo. Kita tidak perlukan sebarang bukti tetapi ini sesuatu yang baik.”

Leclerc menyifatkan dirinya bukan peminat Halo tetapi beliau merasakan ia sesuatu yang baik selepas apa yang berlaku pada pusingan pertama perlumbaan. Pengarah perlumbaan Charlie Whiting menyifatkan ia masih terlalu awal dan perlu disiasat terlebih dahulu punca kemalangan. Pada masa sama, Whiting merasakan Halo sebenarnya sesuatu yang berguna kepada para pelumba dan menganggap mana-mana pemandu yang terselamat dari kemalangan tanpa Halo merupakan satu keajaiban.

SUMBER


Jepun Gunakan Candu Untuk Tundukkan China Ketika WWII

Setelah menye-rang dan menja-jah wilayah Manchuria pada tahun 1931, Jepun telah mengubah sebahagian besar kawasan di timur laut China itu menjadi kawasan industri perladangan c.an.du, kemudian mereka menggunakan hasil daripada sumber tanaman itu bagi menundukkan penduduk China dan menggunakan keuntungan hasil penjualannya untuk membiayai kempen-kempen ketenteraannya semasa Pe-rang Dunia Kedua bermula.

Di antara tempoh dari tahun 1800-an hingga pertengahan 1900-an, Empayar Jepun memulakan usaha mereka selama beberapa dekad untuk membangunkan sebuah kerajaan di Pasifik. Setelah menduduki tanah Korea, Taiwan, dan berbagai-bagai pulau di sekitarnya, Jepun mula mengalihkan fokusnya terhadap China.

Menjelang tahun 1920-an, China sedang beradan di ambang permulaan pe-rang saudara apabila paksi-paksi yang berbeza ideologi mula terlibat dalam siri pemban-taian bersen-jata

Parti Komunis China dihasut oleh pihak Soviet untuk menentang kerajaan Republik China di bawah pemerintahan Parti Nasionalis China (Kuomintang) untuk berkuasa, hanya dalam masa lebih satu dekad selepas pemerintahan imperialis China yang terakhir, Dinasti Qing, digulingkan.

Tetapi, Jepun ada satu kerisauan, untuk menja-jah dan mengekalkan penguasaannya di negeri asing sudah tentu akan dibalas dengan gerakan pemberontak dengan kos yang melambung tinggi.

Oleh itu Jepun mula menggunakan manfaat dari salah satu bekas musuh ketat China untuk melemahkan kebangkitan penentangan terhadap penja-jahan Jepun, sambil mengaut keuntungan darinya bagi membiayai kos ketenteraan mereka sendiri. Bekas musuh ketat China ini tidak lain dan tidak bukan, adalah c.an.du.

Inilah cara Jepun membina kerajaan c.and.u di China dan inilah jawapan kepada persoalan tentang mengapa masalah yang berlanjutan hingga ke hari ini masih belum menemui jalan penyelesaiannya.

Penak-lukan Jepun Di China Dan Permulaan Empayar D.a-dah

Setelah Tentera Imperialis Jepun menawan wilayah Manchuria di timur laut China pada tahun 1931, bermakna penak-lukan Jepun terhadap negara jirannya itu telah dimulakan secara rasmi.

Beberapa siri konflik kecil kemudian meletus ketika Jepun berusaha untuk meneruskan pencerobohannya ke arah selatan dari Manchuria lalu meliputi seluruh China pada beberapa tahun akan datang.

Akhirnya, pada tahun 1937, Jepun melancarkan se-rangan penuh ke atas China dan menawan Beijing, Shanghai, dan beberapa bandar besar lain yang akan diduduki Jepun sehingga Pe-rang Dunia Kedua berakhir dengan kekalahan Jepun. Tetapi Manchuria terus berada di bawah kawalan Jepun lebih lama daripada kawasan lain.

Di Manchuria, Jepun membina negara boneka Manchukuo, yang dikawal dan dieksploitasi melalui pelbagai kaedah keke-jaman.

Salah satu kaedah penting yang digunakan Jepun adalah dengan membina industri c.an.du, mor-fin, dan her-oin yang direka untuk menjadikan orang-orang Cina sebagai pena-gih d.a-d.ah dan menghasilkan keuntungan untuk membina dan menaik taraf jentera pe-rang Jepun.

Jepun telah melakukannya di beberapa tempat lain di sekitar kepulauan Pasifik selama bertahun-tahun, memetik salah satu laporan antarabangsa pada tahun 1932. “ke mana sahaja tentera Jepun pergi, pasti akan berlaku kes penyeludupan d.a-d.ah.”

Di China, Jepun melancarkan kempen awam yang secara aktif berusaha membuatkan orang awam keta-gihan d.a-da.h bagi memastikan penduduk tempatan akan terdesak dan akur terhadap penja-jahan Jepun.

Sementara itu, tokoh-tokoh penting dalam industri c.an.du dilantik menduduki barisan kabinet Empayar Jepun, yang menjadikan perniagaan d.a-d.ah hampir setara kepentingnya dengan Maharaja Jepun.

Keuntungan besar Empayar Jepun hasil dari penjualan her-oin dan mor-fin itu pernah pada satu ketika menyamai keseluruhan bajet tahunan China, dan Jepun mengembalikan hasil keuntungan tersebut untuk meningkatkan kekuatan ketenteraan mereka.

Ini adalah perancangan bersasar yang membolehkan Jepun mengekalkan kawalan terhadap ja-jahannya dan hampir semuanya dibangunkan hasil dari keuntungan c.an.du.

Sejarah Hitam C.and.u Di China

Petani menuai tanaman p.opi untuk menghasilkan c.and.u di Manchukuo. Petani akan mengikis sumber getah dari bunga p.opi selama beberapa hari untuk menghasilkan tar yang diperlukan untuk membuat c.andu.

Tumbuhan p.opi adalah bahan asas untuk c.and.u dan pelbagai jenis d.a-da.h seperti her-oin dan mor-fin. Apabila getah dari biji bunga p.opi diproses, ia boleh digunakan sebagai ubat tahan sakit yang kuat.

Benar, c.and.u telah digunakan zaman berzaman untuk menghilangkan rasa sakit sejak tahun 3400 SM.  Penggunaannya di China secara perubatan dan rekreasi bermula pada sekurang-kurangnya abad ketujuh Masihi.

Ia hanya digunakan sebagai ubat tahan sakit sebelum British memperkenalkannya dalam bentuk d.a-dah yang menyebabkan keta-gihan, rakyat China dipaksa menggunakannya hingga tercetusnya Pe-rang C.and.u pada pertengahan 1800-an, ia telah mencipta sejarah yang mengerikan di seluruh China.

Semasa Pe-rang C.and.u, British telah memanipulasi berjuta-juta warga China dengan membuat mereka khayal dan keta-gih c.and.u, yang secara tidak langsung telah mewujudkan pasaran terkawal.

C.and.u diteruskan sebagai cara paling popular di kalangan para panglima pe-rang China untuk membiayai kos ketenteraan mereka dan meraih kesetiaan pengikut sehingga tahun 1920-an.

Malahan, Zhang Xueliang, pentadbir Manchuria sehingga tahun 1931 sendiri merupakan seorang pena-gih c.andu. Walaupun dia sendiri berjaya meninggalkan keta-gihannya dan mengharamkan d.a-dah itu pada tahun 1928, dia tetap membiayai rejimnya hasil dari keuntungan wang d.a-dah.

Dan apabila Jepun menye-rang Manchuria pada tahun 1931, mereka dengan segera mula menjana rejim mereka menggunakan wang hasil jualan d.a-dah juga.

Rancangan Penak-lukan Nekad Jepun Menggunakan D.a-dah

Jeneral Kenji Doihara tergolong dalam kelas pemerintah imperialis Jepun yang melihat China sebagai ruang di mana mereka boleh merealisasikan segala impian mereka untuk mencapai kejayaan mutlak. Doihara memutuskan bahawa Jepun harus memberikan subsidi kepada petani kecil China untuk menghasilkan c.and.u.

Tar c.and.u kemudian diproses menjadi mor-fin dan her-oin yang bermutu tinggi di makmal milik syarikat mega Jepun bernama Mitsui untuk dijual di seluruh wilayah ja-jahan Jepun sebagai ubatan.

Ideanya disambut dengan penuh semangat dan pada tahun 1937, 90 peratus c.an.du haram di seluruh dunia adalah dihasilkan di makmal Jepun.

Tetapi Doihara mempunyai rancangan yang lebih besar daripada ini.

Industri na.rko.tik Jepun mempunyai dua matlamat. Yang pertama adalah untuk menghasilkan sejumlah besar wang bagi membayar sejumlah besar bil yang dihasilkan untuk kestabilan empayar mereka sementara meneruskan pengembangan pengaruh mereka di sekitar Pasifik.

Yang kedua adalah untuk mengurangkan penentangan orang-orang Cina yang menentang pencerobohan dan penja-jahan, d.a-dah akan mewujudkan penduduk China yang akan bergantung kepada Jepun dan tidak akan memberontak kerana takut kehilangan sumber d.a-dah.

Salah satu langkah pertama yang dilakukan Doihara untuk menjual barang-barangnya adalah dengan menghasilkan produk rokok jenama Golden Bat yang diperbuat daripada c.and.u, ia merupakan salah satu produk berjenama mewah yang juga dibuat oleh syarikat Mitsui.

Stok produk ini dihantar ke Manchukuo di mana ia akan diedarkan secara percuma kepada orang awam yang tidak mendatangkan syak.

Malahan, para majikan mula membayar upah pekerja mereka dalam “pil merah” yang sebenarnya adalah dos her-oin yang padat dalam bentuk pil merah.

Tidak lama kemudian, Doihara telah mewujudkan sebuah ’empayar pena-gih’. Sebagai contoh, pada tahun 1937, kawasan yang dikuasai Jepun di Manchuria dan sekitarnya menghasilkan pengeluaran 2,796,000 paun c.and.u, namun jumlah pengeluaran untuk keperluan perubatan yang sah di seluruh dunia ketika itu hanya 500,000 paun.

Kejatuhan Empayar D.a-dah Jepun

Untuk membantu dirinya mengedar dan menguruskan bahagian kewangan, Doihara melantil Naoki Hoshino, seorang pegawai yang lurus dan tidak memihak dari Kementerian Kewangan Jepun, untuk mengetuai Lembaga Monopoli C.and.u Negara.

Pelantikan Hoshino dalam barisan kabinet kerajaan boneka Manchukuo berjaya meruntuhkan segala dinding yang menghalang Maharaja dari melihat kesedaran terhadap pentingnya usaha untuk melemahkan rakyat China dengan d.a-dah.

Ketiadaan Hoshino di sisi Maharaja telah membuka mata Maharaja bahawa ini satu agenda besar yang perlu dilaksanakan hinggalah ia berjaya mendapat restu Maharaja sendiri.

Menjelang tahun 1941, satu syarikat c.and.u Jepun mengaut hasil penjualan c.an.du berjumlah 300 juta yuan, hampir sama dengan bajet tahunan kerajaan China.

Dengan keuntungan seperti itu, sifat perkauman orang Jepun ketika itu semakin meningkat. Berdasarkan buku kecil yang diedarkan kepada pasukan tentera Imperialis Jepun, terdapat catatan dari pemimpin tentera mereka yang berpandangan bahawa:

“Pengambilan d.a-dah tidak layak untuk diamalkan oleh bangsa yang unggul seperti orang Jepun. Hanya bangsa yang bertaraf rendah, hina dan tidak bermoral seperti orang Cina, orang Eropah, dan orang India Timur sahaja yang berdasarkan status mereka adalah selayaknya keta-gih d.a-dah.  Inilah sebabnya mengapa mereka ditakdirkan untuk menjadi hamba kita dan akhirnya lenyap begitu sahaja”

Tetapi wawasan ini tidak menjadi kenyataan. Kerana anggota tentera Jepun juga terpaksa bergantung kepada da-.dah mereka sendiri bagi menenenangkan askar-askar yang mengalami masalah trauma pe-rang dan trauma akibat pengasingan dari tanah air dan keluarga.

Walaupun menghadapi ancaman hukuman yang berat, ramai anggota tentera Jepun menyalahgunakan her-oin dan mor-fin.  Masalah keta-gihan di seluruh peringkat Tentera Imperialis Jepun ada di mana-mana sehingga Jepun terpaksa membina hospital khusus untuk merawatnya.

Tetapi, walaupun tentera Jepun mengambil langkah berjaga-jaga yang ketat, tentera Imperialis Jepun tetap menyerah kalah dalam Pe-rang Dunia Kedua, dan rangkaian da-.dah yang diusahakan negara itu segera dibongkar dan didedahkan.

Masalah Peninggalan Jepun yang Gagal Diselesaikan

Setelah penyerahan kalah Jepun mengakhiri Pe-rang Dunia Kedua pada tahun 1945 dan negara itu kehilangan wilayah yang mereka ja-jah, pasukan Sekutu yang menang, telah melancarkan perbicaraan di Tribunal Tentera Antarabangsa Timur Jauh.

Di antara penjenayah pe-rang yang mereka tangkap dan dibicarakan ialah Kenji Doihara dan Naoki Hoshino. Doihara didapati bersalah atas jenayah pe-rang dan dijatuhkan hukuman ma-ti. Dia dihukum gantung sampai ma-ti pada tahun 1948.

Hoshino dijatuhkan hukuman penjara seumur hidup tetapi hanya dibebaskan selepas 13 tahun. Setelah dibebaskan, dia meneruskan kehidupan biasa dengan kerjaya yang selesa di sektor swasta, dia meninggal dunia dengan tenang pada tahun 1978 pada 85.

Tetapi, walaupun beberapa kes-kes jenayah pe-rang Jepun didedahkan semasa perbicaraan, sejauh mana Jepun membiayai rejim ketenteraannya dengan wang da-d.ah tidak pernah diketahui dengan lebih terperinci sehinggalah para sejarawan mula membongkar dokumen rahsia.

Pada tahun 2007, seorang wartawan dari The Japan Times memperoleh dokumen setebal 21 halaman mukasurat dari arkib di National Diet Library of Tokyo yang menerangkan kisah pengedaran da-d.ah Jepun di China di hadapan audiens antarabangsa. Menurut laporan itu, satu syarikat sahaja telah menjual sebanyak 222 tan c.and.u pada tahun 1941.

Kita masih tidak tahu berapa banyak c.and.u yang dijual Jepun, berapa ramai orang Cina menjadi pena-gih dan ma-ti, dan berapa banyak wang yang dihasilkan oleh tentera imperialis Jepun untuk kos perbelanjaan pe-rang.

Walau setinggi mana jua jumlah angka yang tepat, hakikatnya, tetap tidak ada proses pemulihan yang pernah dilaksanakan selain dari beberapa program kecil anjuran kerajaan Komunis China beberapa dekad kemudian, selain itu, tidak ada hukuman yang dijatuhkan.

Perancangan penak-lukan Jepun melalui da.-da.h kek menjadi babak gelap Pe-rang Dunia Kedua yang sebahagian besarnya dihilangkan oleh arus keke-jaman itu sendiri sebelum Jepun menyerah kalah semasa pe-rang.

RUJUKAN:

Mitsui: Three Centuries of Japanese Business, John G. Roberts, Weatherhill, 1991.


Strategi Sultan Abdülhamid II Dalam Menyingkirkan Mvsuh Dalam Selimut

Tahukah anda? Pemerintah Empayar Uthmaniyyah yang terakhir memiliki kvasa mutlak sepenuhnya, Sultan Abdülhamid II dianggap sebagai, atau mungkin benar-benar merupakan seorang maharaja yang ‘introvert’.

Tetapi ia tak berlaku secara semulajadi. Baginda mula merasa tidak selesa dan hilang kepercayaan terhadap semua orang dan dunia di luar istana semenjak mengalami beberapa siri cubaan bvnvh yang gagal dilakukan terhadapnya.

Abdülhamid Khan semasa masih lagi seorang Shahzade, pada awalnya merupakan seorang pemuda yang gemar bersosial dan sangat meminati seni terutamanya fotografi dan pertukangan kayu.

Kesan dari perubahan sifat Abdülhamid dari seorang yang gemar mengembara kepada seorang yang ‘introvert’ membawa kepada pengambilan langkah-langkah kawalan keselamatan yang khusus.

Baginda amat berwaspada dan teliti sehingga baginda mampu menyingkirkan per1sik-per1sik mvsvh yang berada di dalam persekitaran hidupnya sendiri termasuklah dari dalam istana.

Kemuncak kepada p3r4ng psikologi ini akhirnya melahirkan Yıldız Istihbarat Teşkilatı (Perkhidmatan Perisikan Yildiz) yang ditubuhkan oleh Sultan Abdülhamid II.

Organisasi ini membina rangkaian perisikan yang bermula dari istana kepada pegawai risikan dari pelbagai latarbelakang, antaranya adalah ketua polis, golongan Darwisy Sufi, guru, pengemis, pegawai daerah, hinggalah ke para gundik dan sid4-sid4 yang dihadiahkan dengan tujuan tertentu.

Abdülhamid mampu membina rangkaian sebesar begini kerana baginda percaya, untuk mendapatkan pegawai yang terbaik, kesetiaan jadi keutamaan, untuk mendapatkan kesetiaan, dia percaya kepada konsep “Cash Is King”.

Kemuncak tertinggi dan tersulit sepanjang Perkhidmatan Perisikan Yildiz berkhidmat adalah ketika penemuan beberapa laporan risikan yang dikirim kepada Istana tetapi ditulis oleh individu yang merupakan anggota gerakan Turki Muda, penemuan ini membawa kepada persepsi bahawa Abdülhamid memasang begitu ramai perisik di dalam Turki Muda tetapi masih gagal menyelamatkan takhta baginda dari digvlingkan.

Walau bagaimana pun kisah ini tidak ada kesahihan kerana ketika itu laporan ditemui semasa istana sedang dalam proses melupuskan sebarang dokumen penting sebelum Abdülhamid diturunkan dari takhta.Maka laporan-laporan itu didakwa telah dibakar.

Selepas Uthmaniyyah dikawal oleh kerajaan CUP yang dipenuhi pemimpin Turki Muda, Perkhidmatan Perisikan Yildiz telah ditukar atau digantikan dengan Teşkîlât-ı Mahsûsa (Perkhidmatan Khas) yang diasaskan oleh Enver Pasha lalu menjadi asas kepada pembentukan agensi MIT – Millî İstihbarat Teşkilatı (Badan Risikan Negara) Turki hari ini.

Sultan Abdülhamid II mungkin sultan yang pertama menubuhkan badan perisikan tetapi hanya pada zaman moden di mana kaedah gerak kerja dan samaran sudah jauh lebih mudah.

Sebenarnya tugas-tugas mengumpul maklumat penting tentang keselamatan dalaman dan ancaman mvsuh telah wujud sejak era Sultan Mahmud II lagi namun ia hanya berlaku secara de facto.


Perang Tarif Amerika-Jepun Bakal Berlaku?

Minggu ini kita sibuk dengan tumpuan lawatan Tun Dr Mahathir Mohamad ke Jepun, lawatan pertama beliau sebagai Perdana Menteri kali kedua selepas Pakatan Harapan (PH) mengambil alih Putrajaya pasca-Pilihan Raya Umum Ke-14. Dan minggu ini juga dianggap minggu bersejarah bagi sekutu Jepun, Amerika Syarikat dan musuh ketatnya, Korea Utara menunjukkan komitmen mengurangkan program nuklear Korea Utara dan menjadi fasa baru hubungan diplomatik kedua-dua negara. Bagi Perdana Menteri Jepun Shinzo Abe, walaupun minggu ini dianggap produktif dan menguntungkan Tokyo tetapi pasti dalam benaknya memikirkan potensi perang tarif antara Tokyo dengan Washington.

Pada Mac lepas, pentadbiran Presiden Donald Trump mengumumkan langkah mengenakan tarif ke atas import aluminium dan besi. Dan seperti biasa, ia mencetuskan kemarahan ramai pihak termasuk sekutunya sendiri dari Kanada hingga Kesatuan Eropah. Sesetengah negara sudah mengancam akan mengenakan tarif ke atas barang import seperti Kanada mengenakan tarif ke atas pelbagai barang dari wayar besi hinggalah tong bir dengan kos sebanyak $12.7 bilion. Jepun pula menerusi reaksi Menteri Luarnya, Taro Kano menyifatkan langkah tersebut sangat dikesali tetapi respon mereka tidaklah seradikal negara-negara lain yang terkesan.

Bagi Jepun sendiri, mereka berusaha membincangkan perkara itu secara rahsia dan menggunakan hubungan rapat Trump-Abe untuk mengecualikan mereka dari situasi tersebut. Tetapi perkara sebegitu hanyalah satu mimpi dan Jepun turut menerima bahana sama seperti negara-negara lain. Dalam satu mesej yang dihantar ke Pertubuhan Perdagangan Sedunia (WTO), Jepun mempunyai hak mengenakan tarif ke atas Amerika Syarikat berikutan kerugian yang bakal dialami mereka sekiranya langkah itu diteruskan. Negara Matahari Terbit itu menganggarkan mereka bakal berhadapan kerugian tahunan $415 juta sekiranya dikenakan tarif 25% ke atas besi dan $25 juta sekiranya import aluminium mereka dikenakan tarif 10%.

Dan jika itu saja sudah bikin Abe rungsing, lihat pula impak tindakan seterusnya Washington. Amerika mengumumkan mereka akan penyiasatan berkenaan import automotif asing di bawah Akta Pengembangan Perdagangan 1962 untuk melihat sejauh mana kesan import kereta dan alat ganti mengancam keupayaan dan keselamatan industri automotif Amerika. Ini sesuatu yang membimbangkan tiga negara pengeluar automotif utama iaitu Jepun, China dan Korea Selatan. Bagi Jepun, negara Uncle Sam itu merupakan pasaran terbesar pengeluar kenderaan mereka dengan kebanyakan kilang pengeluar sudah berpindah ke sana. Jika siasatan ini membawa kepada pengenaan tarif 25% ke atas import kereta dan alat ganti asing, Keluaran Dalam Negeri Kesan (KDNK) Jepun bakal berkurangan sebanyak 0.1% atau bersamaan $5 bilion. Dan ini berlaku tatkala penggubal undang-undang Jepun masih bergelut menerima berita ekonomi negara tersebut mengecut pada suku pertama tahun ini, menandakan penamat pertumbuhan ekonomi Jepun yang tidak terganggu dalam tempoh dua tahun. Dan ini juga mendorong Menteri Ekonomi, Perdagangan dan Industri, Hiroshige Seko menyifatkan tarif sebegini satu bentuk sekatan perdagangan yang akan mencetuskan krisis dalam pasaran global.

Abe yang bakal bertemu dengan Trump pada 14 Jun ini memberitahu Diet, “Kita tidak boleh menerima ini.” Dan bila ditanya Bloomberg berkenaan soal levi besi dan pengenaan tarif ke atas import kenderaan, Abe menambah, “Dari perspektif keselamatan, saya sukar memahami mengapa ia perlu dikenakan ke atas Jepun kerana Jepun merupakan sekutu tentera Amerika.” Isu perdagangan Jepun-Amerika menjadi duri dalam daging hubungan diplomatik kedua-dua negara selepas Trump dilantik sebagai presiden baru menggantikan Barrack Obama. Selepas menarik diri dari Perjanjian Trans-Pasifik yang mencetuskan ketegangan antara Washington dengan Jepun, kedua-duanya bersetuju merunding perjanjian perdagangan bebas kedua-dua negara walaupun pada masa sama, Trump mahu mengurangkan lebihan dagangan Jepun ke atas Amerika.

Pengenaan tarif besi dan aluminium dibuat selepas Jabatan Perdagangan Amerika Syarikat menyimpulkan kualiti dan keadaan besi dan aluminium yang diimport dilihat mengancam keselamatan negara. Buat masa ini, Jepun mempunyai hak tetapi belum memutuskan untuk menyertai negara-negara lain dalam mencabar tarif Amerika di peringkat WTO. Bagi pakar polisi perdagangan dari firma perundangan Curtis, Mallet-Prevost, Colt & Mosle LLP yang berpangkalan di Washington, John Taishu Pitt melihat sebarang tindakan Jepun bersifat terhad berbanding negara-negara lain yang menyediakan senarai barang yang akan dikenakan tarif mereka. Beliau menambah, “Tambahan pula, kerajaan Jepun menegaskan mereka masih belum membuat keputusan akhir berkenaan mengenakan tarif ke atas Amerika Syarikat.” Pitt turut menambah dengan tindakan negara-negara lain mencabar tarif Amerika melalui Lembaga Penyelesaian Pertikaian WTO, ini pasti mendorong Washington menggunakan artikel XXI Perjanjian Umum Tarif dan Perdagangan (GATT) yang membenarkan negara ahlinya menggunakan pelbagai kaedah untuk melindungi kepentingan keselamatan negara mereka. Bagaimanapun dalam konteks pertikaian perdagangan, artikel berkenaan gagal digunakan membabitkan konteks tersebut dan menyukarkan Badan Rayuan WTO mentafsir justifikasi keselamatan negara.

Pertemuan Abe-Trump ini dilihat akan fokus kepada isu Korea Utara tetapi tidaklah mengejutkan isu perdagangan akan menjadi tumpuan lebih-lebih lagi kedua-duanya akan berangkat ke Kanada untuk persidangan G7. Dan melihat mesej anggota G7 semasa persidangan menteri kewangan dan gabenor bank G7, mesej mereka satu saja. Mereka mahu Amerika mempertimbang langkah mengenakan tarif atas nama keselamatan negara kerana jika ia diteruskan, ia pasti akan mengancam perdagangan bebas dan keyakinan pada ekonomi global. Jepun menerusi Kementerian Luarnya turut mengharapkan ada solusi positif dari isu tarif ini. Bagaimanapun, andai benar ianya diteruskan oleh Trump, kita bakal melihat perang tarif dalam skala kita tidak pernah saksikan.

SUMBER

Hurst, Daniel. (2018). The Diplomat. A Brewing US-Japan Trade War? https://thediplomat.com/2018/06/a-brewing-us-japan-trade-war/


Belajar Cara Ireland Kawal Pem*buk Melalui Undang-Undang

Di Ireland, waktu penjualan dan pembelian ar4k hanya boleh dilakukan dalam tempoh terhad, dari pukul 10.00 pagi sampai 10.00 malam je. Hujung minggu ada kelonggaran sikit tapi tak lebih pukul 12 malam ke, atau mesti hanya boleh start jual lewat pukul 12 tengah hari aku tak ingat.

Kenapa waktu ni sahaja ar4k boleh dijual dan dibeli?

Kalau hari biasa, lepas 10 pagi, budak-budak sekolah dah pergi sekolah. Lepas 10 malam, kebanyakannya dah tidur kat rumah. Jadi risiko budak-budak jadi mangsa kemalangan akibat pemandu yang m4buk memandu rendah.

Masa ni juga jalan dah sibuk dengan kenderaan, jalanraya dah penuh kenderaan lalu lalang. Jadi mereka yang terfikir untuk memandu ke kedai jual ar4k atau Centra (macam 7E, Speedmart99 kita la) minum dalam kereta, lepas tu memandu dalam keadaan m4buk akan fikir banyak kali. Lepas 10 malam ok lah jalan dah reda sikit pasal kedai sana dah tutup, tapi waktu beli dah tamat. Kurang risiko orang memandu dalam keadaan m4buk.

Paling penting, jarang benar orang yang kaki minum ni m4buk siang hari. Nak pergi kerja lagi, uruskan anak-anak balik sekolah lagi. Petang balik trafik dah sibuk, jumpa anak bini. Urusan kerja harian biasanya pun mestilah dalam waktu pejabat kan. Jadi kurang masa untuk m4buk dalam tempoh terhad.

Jadi selalunya, mana yang nak m4buk, beli ar4k awal, dan bawa balik rumah baru minum. Kalau pergi bar atau pub, macam kalau kat Dublin tu, Temple St, bersusun bar dengan pub sepanjang jalan tu, kena keluar awal, balik awal.

Ada Luas (macam LRT dan MRT kita) dan bas bersepah selang seminit dua untuk balik guna pengangkutan awam balik rumah. Pasal lepas pukul 10 malam, tak boleh beli ar4k dah.

Jadi sekalipun ada masa 10.00 pagi sampai 10.00 malam untuk jual dan beli ar4k, masa untuk kau minum dan m4buk sampai melingkup dalam 3-4 jam je, kalau hujung minggu boleh la lebih sikit, dalam 5 jam.

Ini lagi logik dan ‘plausible’ boleh dibuat dan dilaksanakan dekat Malaysia, kalau perlu dikuatkuasakan oleh PBT.

Tapi Ireland bukan ni je peraturannya. Banyak lagi. Tak boleh jual ar4k kat tempat awam, tak boleh ada ‘happy hour’, tak boleh iklam atau promosi ar4k, baik direct atau indirectly, ar4k tak boleh jual dan bungkus dalam plastik lutsinar, tak boleh minum, buka botol atau tin dalam lingkungan 100 meter dari premis kau beli dan banyak lagi peraturan dia.

Setakat ni, yang aku tau, 7E jual ar4k je dah 24 jam. Bila-bila masa boleh beli. Lepas tu bebas minum kat mana-mana. Dekat kopitiam boleh bukak botol, dekat taman permainan pun bersepah botol dengan tin ar4k, ramai yang port kat situ minum.

Ar4k boleh beli bebas dekat supermarket. Bila time promosi, ada jual selamba je, promosi dekat luar kawasan khas liquor dan produk tak halal tu.

Jadi boleh bandinglah tempat orang dengan tempat kita.

Tapi tabiat minum ar4k dalam kalangan Irish ni memang teruk. Kau boleh ada seorang Irish yang bukan main sopan, cakap pun lembut, suka melawak dan senang ajak berbual bila dia tak m4buk, tapi bila dia minum, terus lupa daratan, lupa diri. Melingkup.

Ada satu perumpamaan pasal Irish m4buk ni. Dia lebih kurang macam ni;

“Tuhan ciptakan whiskey dalam kalangan Irish ni untuk elakkan Irish menakluk dunia.”

Ha macam tu lah teruk kalau orang Ireland ni m4buk. Guinness pun asal dari Ireland, kau nak expect apa?

Agaknya, pasal tu lah undang-undang berkaitan ni ketat. Tapi rata-rata Irish ni memang taat dan patuh pada undang-undang.

Kecuali bila m4buk lah…


Pertempuran Qadisiyyah: Ambang Kejatuhan Empayar Sasanid Parsi

Pada tahun 14 Hijrah, telah tercetus sebuah pertempuran diantara pihak Muslimin dan kerajaan Sasanid Parsi.Pertempuran ini berjaya membawa kerajaan Sasanid Parsi kepada ambang kejatuhannya. Pada waktu itu pemimpin pasukan Muslimin di Iraq yang bernama Muthanna Al-Haritsah telah meninggal dunia. Maka,Sayyidina Umar RAH mengutus Sayyidina Saad Bin Abi Waqas untuk menggantikan posisi Muthanna Al-Haritsah.

Bergeraklah pasukan Sayyidina Saad bin Abi Waqas RAH ke Iraq. Berita pasukan tambahan ini sampai ke pengetahuan Kisra Parsi. Beliau mengirim pasukan yang berjumlah 120 000 orang yang dipimpin oleh Panglima Rostum Fakhrozzad untuk menghadang kemaraan pasukan ini ke ibu kotanya di Madain.

Bersama angkatan Parsi ini disertakan sekali pasukan bergajah yang pada ketika itu antara pasukan yang terkuat pada waktu itu.Sayyidina Saad bin Abi Waqas mengetahui hal ini bergerak untuk menghadang kemaraan pasukan Parsi ini. Pasukan Muslimin berkumpul di suatu kawasan atau tempat di 𝗤𝗮𝗱𝗶𝘀𝗶𝘆𝘆𝗮𝗵. Mereka membina pengkalan tentera disana untuk menghadapi pasukan Parsi. Pasukan Parsi tiba di sana dan seperti biasa tawaran diberi kepada pihak Parsi untuk mengubah fikiran mereka untuk membayar Jizyah atau memeluk Agama Islam.

Sayyidina Saad memberi tempoh selama tiga hari kepada mereka. Namun,tiga hari berlalu tanpa respon balas daripada pihak Parsi.Bermulalah pertempuran sengit diantara keduanya.

Pasukan Gajah Parsi berjaya memporak perandakan barisan pasukan Muslimin.Hal ini membawa kegawatan kepada barisan Pasukan Muslimin.L antas, skuad pasukan Bajeelah dikerah untuk melindungi pasukan Muslimin. Skuad pasukan Bajeelah berjaya menahan asakan pasukan bergajah ini. Bantuan ketenteraan pasukan Muslimin pun tiba dari Syam.

Pasukan baru tiba dari Iraq yang dipimpin oleh Al-Qaqa’ Amru At-Tamimiy mula memainkan peranan mereka. Al-Qaqa’ yang terkenal dengan gelaran seorang umpama seribu pasukan mula mengatur strategi.Strateginya ialah membutakan pasukan bergajah Parsi lalu membu.n.uh gajah Parsi.Taktik yang kedua ialah dengan menyolek pasukan berkuda dengan hiasan yang akan menakutkan gajah Parsi.T aktik itu berhasil. Gajah Parsi mula ketakutan dan berpatah balik lantas memijak pasukan Parsi.

Pasukan Muslimin terus mara dan menewaskan Pasukan Parsi secara total. Sayyidina Saad bin Abi Waqas terus membawa pasukannya ke arah ibu kota Madain.

Namun halangan yang perlu dihadapinya ialah sungai yang terbentang luas dihadapannya menggangu kelancaran pergerakannya. Sayyidina Saad bin Abi Waqas membaca doa “Hasbunallah Wa Ni’mal Wakil Wa Ni’mal Maula’ Wa Ni’mal Nasir” dan menyeberang sungai dengan kudanya dan tenteranya.Pasukan Muslimin terus mara ke arah istana putih Madain.Akhirnya, Kota Madain berjaya dibebaskan oleh Pasukan Muslimin yang dipimpin oleh Sayyidina Saad bin Abi Waqas.

RUJUKAN:

Al-Bidayah Wa An-Nihayah (Khulafa’ Ar-Rashidin)

Mukhtasar (Ringkasan) Bidayah Wa An-Nihayah

Buku Pintar Sejarah dan Tamadun Islam


Ada Apa Pada Kunjungan Menhan Baru Di Shangri-La Dialogue, Singapura?

YB Haji Mohamad Sabu, Menteri Pertahanan Malaysia baru selesai kunjungan beliau ke IISS Shangri-La Dialogue di Singapura dari 1-3 Jun 2018.

Shangri-La Dialogue merupakan acara tahunan yang menghimpunkan pemimpin-pemimpin negara Asia Pasifik terutamanya menteri-menteri pertahanan untuk membincangkan isu keselamatan serantau. Acara tahun ini turut diseri dengan kehadiran James Mattis, Setiausaha Pertahanan US dan Narendra Modi, Perdana Menteri India.

Apa yang saya perhatikan, cara media tempatan melaporkan acara ini terlampau “trivial”. Fokus lebih diberikan kepada plat nama “Mat Sabu” dan “celebrity treatment” yang diberikan kepada YB MenHan (pernah ke MenHan Malaysia tak dapat “celebrity treatment” di Shangri-La Dialogue sebelum ini?).

Manakala isi penting dialog sedikit pun tidak di-highlight-kan. Kata kunci yang paling banyak dibincangkan dalam acara ini ialah “Indo-Pasifik”. Mattis sebut tentangnya dalam ucapan. Modi pun sebut tentangnya dalam ucapan. Tapi bila saya search, berita-berita tentang Indo-Pasifik semua datang dari Brunei dan Indonesia.

Basically, Indo-Pasifik ialah strategi US dan sekutunya untuk mengimbangi kuasa China di Laut China Selatan dengan menggabungkan Lautan Pasifik dan Lautan Hindi sebagai satu “theater”. Jepun dan India bertindak sebagai “lead” dalam strategi ini. Satu jaga Pasifik, satu jaga Hindi.

Idea Indo-Pasifik ini dicetuskan oleh Shinzo Abe pada tahun 2007 semasa ucapannya kepada Parlimen India. Pada asalnya ia dikenali sebagai “Confluence of the Two Seas”. Idea itu “mati” sekejap sebelum dihidupkan balik oleh Abe dan Trump, dan kini Modi turut nak menjuarai idea tersebut.

Negara-negara ASEAN yang paling laju menyahut idea tersebut ialah Singapura dan Vietnam. Media Brunei pun membangkitkan idea tersebut. Di Indonesia, kunjungan Modi dibincangkan dalam kerangka strategi Indo-Pasifik. Masing-masing “brainstorm” bagaimana negara mereka boleh mainkan peranan dalam gagasan tersebut.

Tapi di Malaysia, bila Modi datang, semua duk mengarut pasal Zakir Naik lah bagai. Tengok pakaian lah, tengok jam lah. Tak ada sesiapa pun mengaitkan kunjungan Modi dengan Indo-Pasifik.

Media kita dan pengguna media kita masih suka perbincangan perkara-perkara yang trivia dan sensasi. Tengok perbincangan netizen kita pada 20 hari yang lepas, jelas kita masih belum lagi mampu untuk membincangkan isu “big picture” secara meluas seperti di negara-negara jiran kita.

Sekarang Tun M yang menakhodai negara, saya tak risau sangat. Yang saya risau, era pasca-Tun M nanti, adakah kerajaan dan orang awam “Malaysia Baharu” mampu membaca geopolitik serantau secara tepat dengan kerangka idealis mereka? Adakah rakyat kita cukup “fit” untuk menghadapi cabaran geopolitik masa depan dengan pemikiran yang bersifat “trivialis”?

Saya fikir sampai sini, saya dah mula pening. Mujur dah masuk waktu. Jom tarawih. Cerita geopolitik ini semua dunia saja, kita fikir bila ada masa kelapangan nanti.


Siapakah Firaun Yang Membina Piramid Giza?

Antara salah faham yang paling besar dalam kalangan rakyat Malaysia ialah mereka menyangka bahawa firaun yang terlibat dengan Nabi Musa A.S dan firaun yang membina piramid Giza yang merupakan salah satu daripada keajaiban dunia purba itu ialah orang yang sama, padahal hakikatnya, mereka ialah orang yang berbeza.

Firaun yang terlibat dengan Nabi Musa didebatkan oleh sejarawan mempunyai beberapa buah nama, namun semestinya bukanlah firaun yang membina piramid Giza. Perkenalkan kepada anda, nama yang mungkin agak asing di telinga kita, tetapi agak masyhur dalam sejarah Mesir Purba. Khunum-Khufwy atau nama lebih dikenali sebagai Khufu. Selepas ini kita akan memanggil baginda sebagai Khufu sahaja memandangkan nama penuhnya susah nak mati nak mengejanya. Maksud nama penuhnya (malas nak eja) membawa maksud “Khnum Melindungi Aku”. Khnum ini untuk pengetahuan kalian merujuk kepada salah satu dewa purba Mesir Purba yang digambarkan bertanduk seperti kambing dan berkuasa ke atas perkara seperti kesuburan, air dan juga hasil peranakan haiwan-haiwan di ladang.

Khufu dipercayai memerintah pada sekitar 2609 SM – 2584 SM. Walaupun baginda merupakan seorang pembina piramid yang agung itu, namun sesungguhnya sedikit sahaja info mengenai baginda yang diketahui oleh kita semua. Bahkan lebih ironi, satu-satunya gambaran berbentuk artifak yang merujuk kepada baginda ialah sekadar sebuah patung kecil berukuran 9cm, itu pun tidak ditemui berdekatan dengan Giza tetapi di lokasi lain di dalam Mesir Purba itu sendiri.

Piramid Giza yang dibina oleh Khufu hari ini adalah tanda kepada betapa efisyennya pemerintahan Khufu itu sendiri kerana mampu mengerahkan tenaga kerja untuk membina piramid yang dikatakan mengambil tempoh selama 23 tahun untuk dibina, dengan jumlah blok yang digunakan untuk membangunkan binaan yang setinggi 431 kaki atau persamaan dengan 132 meter ini dikatakan sebanyak 2,300,000 dengan setiap satu dikatakan seberat 2.5 tan! Lebih mengejutkan dalam fakta ini, piramid giza bukanlah dibina oleh para hamba yang dikerah, tetapi dibina oleh pekerja-pekerja yang dibayar gaji dan upah untuk turut serta dalam pembinaannya.

Oh sudah tentu apabila membicarakan tentang piramid ini, kita harus berterima kasih kepada arkitek dibelakang pembinaan piramid giza iaitu Hemiunu yang merupakan anak saudara kepada Khufu dan juga penasihat peribadi Khufu. Berikut di bawah ialah fakta-fakta menarik mengenai Piramid Giza yang boleh kita berkenaan dengan Khufu:

Khufu percaya bahawa piramid ini merupakan tangga untuk ke syurga.

1.) Sesetengah pakar sejarah Mesir Purba percaya bahawa Khufu mahu dikebumikan disini, di sebuah bilik yang terbawah di dalam piramid ini sebelum menukarkan fikirannya.

2.) Bilik yang berada di kawasan tengah piramid ini dipanggil sebagai Bilik Permaisuri, tetapi tidak pernah ada seorang pun permaisuri yang disemadikan di sini.

3.) Terdapat sebuah bilik yang dipanggil sebagai Kamar Raja, namun yang dijumpai di dalam khamar itu adalah sebuah keranda firaun lama yang kosong yang diperbuat daripada batu granit merah.

Walaupun Piramid giza dibina sebagai sebuah makam untuk Khufu, namun sehingga kini jasad Khufu tidak ditemui, sekadar keranda yang kosong. Selepas sahaja pemergian Khufu, 2000 tahun kemudian terdapat sebuah kultus yang memuja Khufu sebagai seorang TUHAN.

Bercakap tentang Khufu, selain daripada piramid agung yang dibina di Giza, terdapat juga sebuah penemuan sebuah perahu di dasar piramid Giza yang konon dibina untuk membawa Khufu di alam selepas kematian, menghadap Dewa Ra Matahari. Kapal ini sepanjang 143 kaki dan selebar 20 kaki.

Sumber Rujukan:

BBC History. Khufu. (http://www.bbc.co.uk/history/historic_figures/khufu.shtml)

Ancient Egypt Online. King Khufu and the Great Pyramid. (http://www.ancient-egypt-online.com/khufu.html)

Guardians Egypt. Khufu. (http://www.guardians.net/egypt/khufu.htm)


Detik Si Misai Kontot Sedar Akan Kalah WW2

Kemaraan Jerman di awal Perang Dunia Kedua tidak dapat dibendung. Mereka menyerbu umpama api yang marak dan membakar semua yang di hadapannya. Tapi di penghujung perang, Si Misai Kontot tahu jugak mereka akan kalah.

Perang Dunia Kedua berlangsung dari 1 September, 1939 sehingga 1 September, 1945.

Sang Pemimpin Jerman 1940-an gagal sembunyikan kegelisahannya.

Awal Ogos 1944 lagi dia dah agak Jerman akan kalah. Pemandu pesawat juang, Erich Hartmann kata Si Misai Kontot ada bagitau bahawa dari segi ketenteraan, kita memang dah kalah.

Persepakatan sesama mereka agak rapuh sebab mengkompromi di antara fahaman komunis dengan kapitalis. Persepakatan macam ni pasti akan jatuh satu hari nanti pasal perbezaan pegangan. Apa yang bangsa Jerman boleh buat ialah bertahan sampai ke titisan darah yang terakhir. Paling busuk pun, dapat mengakhiri peperangan ni dengan rundingan damai.

Ada sumber cakap, lebih awal tahun 1943 lagi Si Misai Kontot dah tahu akan kalah.

Salah seorang staff officer Rommel bagitau, pemimpin Kerajaan Jerman dah dapat agak lepas tahu berita kekalahan El-Alamein di Mesir dan Stalingrad di Soviet Union.

Kemungkinan besar Jerman kalah dalam Perang Dunia Kedua sudah tidak boleh diabaikan. Boleh jadi, kesilapan terbesar pegawai tentera Jerman adalah menyerang Soviet Union yang mempunyai angkatan tentera yang kuat.

Apa kata Si Misai Kontot?

“Aku tak bodoh! Aku tahulah tentang ni! Satu-satunya harapan kita sekarang ialah rundingan, tapi kita mesti ada kekuatan dulu!”


Sumpahan Makam Penakluk Tempang Timurlane

Para
penjahat dalam setiap masyarakat mempunyai sisi-sisi gelap yang menggegarkan
jiwa. Beberapa kali geopolitik antarabangsa digegarkan dengan dasar-dasar penuh
kezaliman. Pelbagai figura politik telahpun menempah bilik dalam neraka
sejarah. Malah lebaran-lebaran sejarah turut merangkumi kisah-kisah sebelum
wujudnya perkataan “geopolitik” dan “antarabangsa” sendiri.

Tidak perlu jauh ke zaman Raja Arthur dengan pedang Excaliburnya pun. Sekitar abad ke-14, seorang penguasa dilahirkan dengan darah campuran Turki, Mongol dan Parsi. Baginda tidak menumbangkan babi gergasi seperti Hercules, mahupun menjulang pedang sehebat Excalibur. Malah baginda berjalan dengan kaki tempang pun. Namanya ialah Temur yang bermaksud besi. Walaupun fizikalnya bagaikan kelainan upaya, jiwanya memang besi. Diletakkannya di atas takhta pula, sifat besi tersebut boleh dilihat yang mana baginda bangkit sebagai penguasa agung di rantau Asia Tengah.

Sejarahnya
boleh dibaca di sini: https://www.thepatriots.asia/timurlane-penakluk-tempang-dari-dunia-islam-yang-digeruni/

Kisah Temur paling luar biasa sebenarnya berlaku selepas baginda mangkat. Malah ratusan tahun selepas baginda mangkat, suatu tragedi berlaku di seluruh dunia. Bala Adolf Hitler telah menimpa di seluruh Kesatuan Soviet. Dan pada ketika itu, tiada apa yang dilihat boleh menyelamatkan kuasa Joseph Stalin. Selepas kontinjen-kontinjen tenteranya satu demi satu tumpas dengan kemaraan Jerman, kekalahan bakal menjadi realiti.

Namun
Adolf Hitler mula menyerang Kesatuan Soviet sekitar 22 Jun 1941. Operasi
Barbarossa dilancarkan dengan perancangan rapi selama dua tahun, ketika Jerman
dan Soviet mencapai persetujuan untuk berdamai. Tiga hari sebelum serangan
besar-besaran ini, seorang seorang pengkaji anthropologi telah mengeluarkan
mayat Temur dari makamnya.

Dalam
tempoh 72 jam ini, Temur didapati mempunyai ketinggian 173sm. Dadanya bidang,
bersertakan tulang-tulang pipinya pula agak besar. Tangan kanannya pula telah
layu teruk kerana kecederaan perang. Pengkaji ini mendapati bahawa tulang paha
kanannya dilihat tercantum terus dengan tempurung lutut dalam suatu situasi yang
kakinya sentiasa tempang. Wajahnya juga dilukis semula dengan konfigurasi
komputer hasil daripada imbasan tengkoraknya.

Tetapi
sebarang keghairahan mengenai kajian seorang penguasa agung ini tamat setelah
72 jam ini. Makam Temur didapati tertulisnya amaran: “apabila aku bangkit dari barzakh, seluruh dunia akan bergegar.”
Temur tidak hidup semula. Kematian seseorang bermakna riwayatnya telah tamat
buat selamanya. Namun satu lagi amaran ditulis: “barangsiapa yang membuka keranda aku akan membebaskan seorang penguasa
lebih teruk dari aku.”

Entah
mungkin amaran kosong ataupun kata-kata gurauan, barangkali juga pintasan
jendela masa – sesiapa yang menulisnya tidak bohong. Tiga hari selepas keranda
tersebut terbuka, Operasi Barbarossa dilancarkan dengan mengejut. Pencerobohan
Jerman keatas Kesatuan Soviet merupakan operasi paling besar dalam sejarah.
Romania, Finland, Itali, Hungary, Slovakia dan Croatia menyertai di belakang
Jerman dengan bala tentera seramai 3.8 juta anggota. Jumlah kenderaan
bersenjata mencecah 30,000 buah, seperti kereta kebal, AFV dan artileri.
Pesawat-pesawat perang Paksi pun mencecah 5,000 buah. Kematian kedua-dua pihak
pun melebihi enam juta.

Tiada
operasi pernah mencapai kegilaan Hitler. Dan tidak mungkin lagi sebarang
operasi boleh menandinginya, dengan peperangan moden semakin berkomputer. Dan
kesannya menolak Soviet ke suatu tebing dimana jutaan dalam kalangan mereka
melawan balik dengan begitu bersemangat. Sementara itu, Temur dimakamkan semula
dengan upacara Islam sepenuhnya pada November 1942, beberapa hari sebelum
Soviet menghancurkan pakatan Axis yang mengepung Stalingrad.

Kekalahan
Axis di Stalingrad menandakan bahawa Jerman tidak kebal. Dan dari sinilah
bermulanya serangbalas Soviet sehingga membelahkan Jerman selama puluhan tahun
lamanya.


Dosa Bangsa Serb Yang Kini Dibenci Eropah Timur

Bagi mereka yang pernah hidup ketika era 90an, pasti pernah dengar sebuah negara yang dipanggil Yugoslavia. Sebab Yugoslavia ni dalam piala dunia memang agak power. Mereka pernah layak sebanyak lapan kali ke piala dunia dan kebanyakan dapat beraksi sehingga ke peringkat suku akhir.

Tapi selepas itu, negara yang cukup hebat dan kuat ini telah berpisah kepada 7 negara berbeza. Perpisahan ini berlaku dengan sangat kejam kerana Yugoslavia yang dikawal oleh orang Serb bertindak di luar kawalan terhadap etnik lain.

Dominasi Serb yang berterusan inilah yang membuatkan etnik lain ingin membentuk negara sendiri walaupun deme ni sebenarnya rumpun Slavia. Orang Eropah dengan bangsa sendiri nak bergocoh. Sehingga ke hari ini orang-orang di negara bekas Yugoslavia sangat benci dekat Serb.

Persoalannya kenapa deme benci sangat dekat Serb?

Semuanya bermula daripada Marshal Tito yang ingin orang Serb menguasai seleruh Yugoslavia. Wilayah lain memang tak puas hati tapi mereka tak mampu nak lawan. Apabila Marshal Tito sudah kembali ke alam sebalik mata, wilayah-wilayah dalam Yugoslavia ingin membentuk negara sendiri. Orang Serb cukup tak suka dengan situasi ini dan cuba menakluk kembali wilayah-wilayah yang memberontak.

Apa yang orang Serb buat?

Selepas sahaja Slovenia membentuk negara baru, Yugoslavia yang dikawal oleh orang Serb terus menghantar ramai tentera ke sana. Tujuannya adalah bagi memastikan Yugoslavia tetap utuh dan tidak berpecah. Tentangan sengit telah diberikan oleh tentera Slovenia. Mahu tak mahu Yugoslavia terpaksa mengalah kerana banyak wilayah yang perlu ditundukkan.

Di Kosovo pulak, Yugoslavia yang dikawal oleh orang Serb bertindak dengan sangat kejam. Deme seboleh-bolehnya mahu Kosovo terus kekal di dalam Yugoslavia biar apapun terjadi. Ditambah pula Kosovo merupakan wilayah penting dan memiliki nilai sentimental untuk orang Serb.

Sebab Kosovo boleh dianggap sebagai rumah suci kepada orang Serb. Dekat situlah terletaknya Serbian Orthodox Church. Ditambah pula Kosovo merupakan tempat tentera Serb menewaskan penjajah Turki Uthmaniyah pada tahun 1389 dan 1912. Senang cerita kehilangan Kosovo akan melukakan hati orang Serb.

Orang Albania yang menjadi majoriti di Kosovo tak peduli semua ni. Sebab Yugoslavia tak pernah kisah pun dengan mereka. Dari dulu sampai ke sudah asyik beri layanan istimewa je dekat orang Serb. Lebih baik deme bentuk kerajaan sendiri. Untuk itu Kosovo Liberation Army (KLA) telah ditubuhkan untuk melakukan riot.

Yugoslavia yang tergugat dengan ancaman ini mula hantar polis dan tentera untuk meredakan keadaan. Reda memang reda tapi polis dan tentera Yugoslavia bertindak di luar kawalan sehingga orang biasa pun deme tibai. Negara-negara luar mula melihat itu sebagai pencabulan hak asasi manusia lantas meminta Yugoslavia menarik tentera dari Kosovo.

Yugoslavia tak ambil peduli. NATO pun digerakkan untuk membedil tentera Yugoslavia. Sebagai balasan, Yugoslavia menghalang terus orang Albania daripada Kosovo dan menggantikannya dengan orang Serb. NATO yang hilang sabar terus membedil ibu kota Yugoslavia. Terpaksalah Yugoslavia mengalah dan membiarkan Kosovo merdeka.

Seterusnya di Croatia, Yugoslavia tetap buat hal atas dakwaan bimbang dengan orang Serb yang tinggal di sana. Kali ni Yugoslavia tidak masuk campur secara terus. Sebab orang Serb yang berada di Croatia bertindak sendiri dengan merampas beberapa wilayah. Lepas tu pergi tunggang nama Pertubuhan Bangsa-Bangsa Bersatu (PBB) agar wilayah taklukan mereka tidak di serang tentera Croatia.

Paling teruk sekali yang terjejas adalah Bosnia and Herzegovina. Sebab Yugoslavia bertindak begitu berani dengan menakluk Srebrenica, Zepa, dan Gorazde yang dikawal oleh PBB. Ketika itu tentera pengaman PBB pun tak boleh buat apa-apa kerana Yugoslavia melancarkan perang dalam skala besar.

Bukan setakat tu je, Yugoslavia turut menakluk hampir keseluruhan Bosnia hingga menyebabkan ramai orang Bosnia menjadi pelarian. Tentera pengaman PBB pula memang tak mampu nak lawan tentera Serb. Sebab tentera pengaman PBB perlu bersikap neutral dan tidak menyerang mana-mana pihak.

Oleh sebab itu, orang Bosnia memang terdedah terus dengan ancaman tentera Yugoslavia. Terpaksalah mereka menunggu tentera NATO masuk campur bagi menewaskan Yugoslavia.

Senang cerita, orang Serb dibenci oleh negara bekas Yugoslavia sebab deme bertindak ikut kepala lutut. Dah lah kuasa hampir semua benda dekat Yugoslavia dan bila orang nak merdeka, dia meradang. Kalau meradang biasa tak apa, ini sampai berperang. Kesannya Kosovo dan Bosnia menerima serangan paling hebat.

Kalau korang nak tahu lebih banyak tentang Yugoslavia yang merupakan rumpun Slavik. Baca je HUJAN EMAS DI TANAH SLAVIK. Boleh beli di bit.ly/3OSoDN6

RUJUKAN:

Barber, T. (1992, Ogos 9). The Bosnia crisis: Serbs, Croats and Muslims: who hates who and why: Tony Barber in Zagreb traces the ancient roots of a culture clash that has shattered what was Yugoslavia into warring pieces. Independent. Dipetik daripada https://www.independent.co.uk/news/world/the-bosnia-crisis-serbs-croats-and-muslims-who-hates-who-and-why-tony-barber-in-zagreb-traces-the-ancient-roots-of-a-culture-clash-that-has-shattered-what-was-yugoslavia-into-warring-pieces-1539305.html

Daalder, H. (1998, Disember 1). Decision to intervene: How the war in bosnia ended. Brookings. Dipetik daripada https://www.brookings.edu/articles/decision-to-intervene-how-the-war-in-bosnia-ended/

Dobbs, M. (1999, Jun 25). Montenegro easing away from serb ally. Washington Post. Dipetik daripada https://www.washingtonpost.com/wp-srv/inatl/longterm/balkans/stories/montenegro062599.htm

Ray. M. (n.d). Kosovo conflict: Balkan history [1998–1999]. Britannica. Dipetik daripada https://www.britannica.com/event/Kosovo-conflict

Rosenblum, M. (1991, Julai 8). Slovenes, Croats don’t want to fight, but say they will with AM-Yugoslavia, bjt. AP News. Dipetik daripada https://apnews.com/article/4f043cd4c1256324415e78bd065f6891